Q=0	C=0	SS=0	LS=0	PS=0	DC=0	LC=0	SD=0	BS=1	G0=14	G1=14	G2=10	DLID=az_RU	BODY=Nur-az.com - 108 америкалы Азәрбајҹан кәндләриндә нә ахтарыр?\n22 Сентјабр 2014\n108 америкалы Азәрбајҹан кәндләриндә нә ахтарыр?\nГәззәдә көрпәләри, гадынлары, гоҹалары гәтлиам едән Исраилин дүнјада дајағы АБШ-дыр. Доғруданмы ушаг гәтлинә јардым едән Америка Азәрбајҹанда ушаглара севҝи ҝөстәрир?\nКөнүллүләр инҝилис дилинин тәдриси ады алтында әслиндә информасија јығыр вә сонра ону мүвафиг аналитик мәркәзләрә өтүрүрләр\nСәфир Морнингстар Азәрбајҹан һөкумәтинин Американын “Сүлһ корпусу” програмы илә әмәкдашлығы узатмагдан имтина гәрарындан чаш-баш галыб. О, Азәрбајҹан КИВ-ләринә ачыгламасында бу барәдә данышыб.\n2003-ҹү илдән башлајараг һәмин програм чәрчивәсиндә Азәрбајҹанда 500-дән чох көнүллү фәалијјәт ҝөстәриб. Һәмин дөврдә көнүллүләр әсасән кәнд јерләриндә ишләјирди вә инҝилис дилини тәдрис едир, мәдәни көрпүләр јарадырды.\nСон вахтлара гәдәр 108 көнүллү өлкәдә галмагда давам едир вә јәгин ки, онлар да тезликлә өлкәдән чыхарылаҹаглар.\n“Сүлһ корпусу” нәдир? Бу суала мүхалифәтчи ГҺТ-ләрә 32 милјонлуг грант траншындан бәһс едән өтән мәгаләмиздә гисмән ҹаваб вермишик. Анҹаг һөкумәт америкалы көнүллүләр тәрәфиндән пулсуз инҝилис дили тәдрисини нәзәрдә тутан бу програмы дајандырмаға нијә гәрар верди? Һәрчәнд етираф етмәк лазымдыр ки, бу мәсәләдә ҝүнаһын бир гисми дә Хариҹи Ишләр Назирлијинин үзәриндәдир. Вә бахын нијә.\n“Сүлһ корпусу”нун Азәрбајҹандакы фәалијјәтинә даир чәрчивә разылашмасы ики өлкә һөкумәтләри арасында 9 октјабр, 2003-ҹү илдә имзаланыб. Разылашма Азәрбајҹанда 2004-ҹү ил, јанварын 13-дә тәсдигләниб. Даһа сонра Ҝәнҹләр вә Идман Назирлији, Игтисадијјат вә Сәнаје Назирлији, һәмчинин Тәһсил Назирлији “Сүлһ корпусу” илә мүвафиг меморандум имзалајыблар. Һәмин сәнәдләрә әсасән назирликләрин вә “Сүлһ корпусу”нун нүмајәндәләриндән ибарәт хүсуси мәшвәрәт комитәси јарадылмалы, бу комитә бирҝә лајиһәләри планлашдырмалы иди.\nКомитәнин әсас вәзифәси лајиһәләрә даир тәклифләри ишләјиб һазырламаг, онларын һәјата кечирилмәсини мониторинг етмәк вә нәтиҹәләрини гијмәтләндирмәкдир.\nАнҹаг бизә мәлум олмајан сәбәбләрдән бу комитәләр һеч јарадылмајыб. Она ҝөрә дә ајдын дејил ки, һансы норма вә гајдалара ҝөрә Азәрбајҹан америкалы көнүллүләри ҹәлб едиб өлкәнин мүхтәлиф күнҹ-буҹағында јерләшдирирди? Үстәлик һансы реҝионун онлара даһа чох лазым олдуғуну да америкалылар мүәјјәнләшдирирди? Сән демә, инҝилис дилинин тәдриси үчүн.\nÇох гәрибәдир ки, 11 ил әрзиндә Азәрбајҹан ХИН ики өлкә арасында әлдә олунмуш разылашманын јеринә јетирилмәсини тәләб етмәјиб.\nҺәрчәнд ки, дүнјанын мүхтәлиф өлкәләриндә АБШ-дан ҝәлән көнүллүләрин азаҹыг фәаллығына шүбһә илә јанашырлар. Белә әминлик вар ки, ҝәлән көнүллүләр инҝилис дилинин тәдриси ады алтында әслиндә информасија јығыр вә сонра ону мүвафиг аналитик мәркәзләрә өтүрүрләр.


Q=0	C=0	SS=0	LS=0	PS=0	DC=0	LC=0	SD=0	BS=1	G0=9	G1=9	G2=6	DLID=az_RU	BODY=Мәшһур Бокс Кралы Муһәммәд Әли 74 јашында вәфат етди / Һолливуду тәәҹҹүбә ҝәтирән шәхсин әһвалаты - Фото\nАмерикалы Мүсәлман боксчу нә үчүн адынын һолливудун мәшһурлар хијабаны үзәриндә јазылмасына разы олмамышдыр?!!!\nİyun 4, 2016 - 10:06 PM\nХәбәрин коду : 758175\nГејд едәк ки, Дүнја шөһрәтли америкалы Мүсәлман боксчу, “Америка Гарадәрили Вәтәндашларын Һүгуглары” һәракатынын танынмыш үзвү Муһәммәд Әли бу ҝүн 4 мај, 2016 тарихдә, 74 јашында нәфәс чатышмамазлығы нәтиҹәсиндә дүнјасыны дәјишиб. Мәрһум боксчу узун илләр иди ки, Паркинсон хәстәлијиндән әзијјәт чәкирди. Сон бир нечә ҝүнү нәфәс проблеми илә үзләшдији үчүн Аризона әјаләтиндә хәстәханаја јерләшдирилмишдир.\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Һолливудда “мәшһурлар” адлы хијабан јерләшир. Бу хијабанда Американын мәшһур чеһрәләринә тәшәккүр билдирмәк мәгсәди илә онларын адларыны гызылы рәнҝли улдузун үзәринә јазараг хијабанын дөшәмәси үзәринә гојурлар. Беләликлә дә, хијабандан һәр ҝүн кечән инсанлар онларын адларыны охујур вә даим онлары јад едирләр. Мәшһур америкалы МҮсәлман боксчу Муһәммәд Әлијә дә, онун адынын улдуз дахилиндә јазылараг “мәшһурлар” хијабанда нәсб едилмәси тәклифини вердикдә ҝөзләнилмәдән Муһәммәд Әлидән рәдд ҹавабы алырлар.\nҺадисә Һолливуд ишчиләрини тәҹүбләндирир: Муһәммәд Әли нә үчүн бу шөһрәтдән имтина едир?!!! Ахы бу илк дәфә иди ки, Америка тарихиндә белә бир һадисә баш верирди... Муһәммәд Әлидән сорушдугда ки, нә үчүн разы олмадын адыны мәшһурлар хијабанында јазсынлар? О, там гәтијјәтлә белә ҹаваб верди: Мән Муһәммәд Пејғәмбәрин (сәлләллаһу әлејһи вә алиһ) адыны дашыјырам. Вә мән һеч вахт разы олмарам ки, Ислам Пејғәмбәринин мүбарәк ады милјонларла инсанын ајаг дөјәҹләдикләри хијабанын дөшәмәси үзәриндә јерә јазылсын вә о ада һөрмәтсизлик олунсун!\nБеләликлә дә, Һолливуд үзәриндә Муһәммәд Әлинин ады јазылмыш гызылы рәнҝли улдузу хијабанын диварында нәсб етди. Бу илк дәфә иди ки, танынмыш шәхсијјәтин ады мәшһурлар хијабанын дөшәмәси үзәриндә дејил, диварында нәсб едилирди...


Q=8	C=0	SS=0	LS=2	PS=5	DC=0	LC=0	SD=0	BS=0	G0=35	G1=23	G2=7	DLID=az_RU	BODY=Һакимләр 15 | Онлајн Мүгәддәс Китаб | Јени дүнја тәрҹүмәси\nШимшон филиштлиләрдән интигам алыр (1—20)\n15 Бир мүддәт сонра, буғда бичини мөвсүмүндә Шимшон бир оғлаг ҝөтүрүб арвадыны ҝөрмәјә ҝетди. О деди: «Арвадымын јанына, ҝәрдәјә ҝирмәк истәјирәм». Лакин гајынатасы ону ичәри бурахмајыб 2 деди: «Елә билдим, гыздан зәһлән ҝедир,+ буна ҝөрә ону сәнин сағдышына вердим.+ Бах, кичик баҹысы ондан да гәшәнҝдир. Онун јеринә буну ал». 3 Онда Шимшон деди: «Инди филиштлиләрин башына бир ојун ачым ки! Даһа мәни һеч ким ҝүнаһландыра билмәз!» 4 Шимшон ҝедиб 300 түлкү тутду вә мәшәлләр ҝөтүрдү. Түлкүләри ҹүт-ҹүт гујруг-гујруға бағлајыб гујругларын арасына мәшәл гојду. 5 Сонра мәшәлләри одлајыб түлкүләри филиштлиләрин зәмиләринә бурахды. Беләҹә, дәрзләри, зәмиләри, үзүмлүкләри вә зејтун бағларыны јандырды. 6 Филиштлиләр: «Буну ким еләјиб?» — дејә сорушдулар. Дедиләр: «Буну тимнаһлынын күрәкәни Шимшон едиб, чүнки о, Шимшонун арвадыны ҝөтүрүб сағдышына вериб».+ Филиштлиләр ҝедиб гызы вә атасыны јандырдылар.+ 7 Шимшон онлара деди: «Инди ки белә еләдиниз, сиздән интигам алмамыш үрәјим сакитләшмәјәҹәк».+ 8 О аман вермәдән онлары гырыб бир-бир јерә сәрди. Сонра ениб Етам гајасындакы ојугда галды. 9 Бундан сонра филиштлиләр ҝәлиб Јәһудада дүшәрҝә салдылар вә Леһидә+ сојғунчулуг еләмәјә башладылар. 10 Јәһудалылар дедиләр: «Биздән нә истәјирсиниз?» Онлар: «Биз ҝәлмишик ки, Шимшону тутаг вә бизә етдијини она едәк», — дедиләр. 11 Онда 3000 јәһудалы Етам гајасындакы ојуға ҝедиб Шимшона деди: «Мәҝәр билмирсән ки, филиштлиләр үстүмүздә ағалыг еләјир?+ Бу нә ишдир башымыза ҝәтирмисән?» Шимшон онлара деди: «Онларын мәнә етдикләрини өз башларына ҝәтирдим». 12 Јәһудалылар она дедиләр: «Биз ҝәлмишик сәни тутуб филиштлиләрә верәк». Онда Шимшон деди: «Анд ичин ки, мәнә һеч нә етмәјәҹәксиниз». 13 Онлар дедиләр: «Јох, сәнә һеч нә етмәјәҹәјик, тәкҹә әл-голуну бағлајыб филиштлиләрә верәҹәјик». Онлар ики тәзә кәндир ҝөтүрүб ону сарыдылар вә гајадан чыхартдылар. 14 Шимшону Леһијә ҝәтирәндә филиштлиләр ону ҝөрүб шадлыгларындан гыј чәкдиләр. Онда Јеһованын руһу Шимшона ҝүҹ верди+ вә голларындакы кәндирләр јанмыш кәтан ип кими олду, әлләринин бухову ачылды.+ 15 О, тәзә өлмүш бир ешшәјин чәнә сүмүјүнү тапды. Сүмүјү әлинә алыб мин нәфәри гырды.+ 16 Сонра Шимшон деди: «Ешшәјин чәнә сүмүјү илә бир галаг, ики галаг! Ешшәјин чәнә сүмүјү илә мин нәфәри гырдым».+ 17 Шимшон буну дејиб гуртарандан сонра сүмүјү туллады вә һәмин јери Рамат-Леһи*+ адландырды. 18 Сонра о, бәрк сусады вә Јеһованы чағырыб деди: «Сән гулуна мөһтәшәм бир гәләбә вердин. Инди сусузлугдан өлүб сүннәтсизләрин әлинә дүшәҹәјәм?» 19 Аллаһ Леһидә ојуг јарды вә орадан су чыхды.+ Шимшон ичди, өзүнә ҝәлиб ҹанланды. Буна ҝөрә дә о јерин адыны Ејн-Һаггур* гојду. О, бу ҝүнәдәк Леһидәдир. 20 Шимшон филиштлиләрин дөврүндә ијирми ил Исраилин һакими олду.+\n^ Мәнасы: чәнә сүмүјү тәпәси.\n^ Мәнасы: фәрјад едәнин чешмәси.


Q=4	C=0	SS=0	LS=4	PS=0	DC=0	LC=0	SD=0	BS=1	G0=21	G1=20	G2=4	DLID=az_RU	BODY=Nur-az.com - ДҮНЈА ВӘ АХИРӘТИН МҮГАЈИСӘСИ\n05 Ијун 2017\nДҮНЈА ВӘ АХИРӘТИН МҮГАЈИСӘСИ\nДиггәтли олмаг үчүн Гуран инсаны дүшүнҹәјә чағырыр\nИстинад етдијимиз Гуран ајәләриндән мәлум олду ки, инсанын сүгутунун әсас амили гәфләтдир вә бу гәфләтин чарәси өзүнә вә Аллаһа диггәтли олмагдыр. О да гејд едилди ки, диггәт Аллаһ, доғру јол вә ахирәтә диггәтдән ибарәтдир. Өзүнү таныјан инсан Аллаһыны да таныјыр. Өз инсани шәхсијјәтинә диггәтсиз олан инсанын Аллаһы танымасы мүмкүнсүздүр. Инсан гәфләтдән гуртулмаг үчүн гәфләти төрәдән амилләрлә таныш олмалыдыр. Демәк, бу амилләри арадан галдырмагла гәфләтдән узаглашмаг олар. Бу мәгсәдә наил олмаг үчүн програм тәртиб етмәк зәруридир.\nİшарә едилди ки, диггәтли олмаг үчүн Гуран инсаны дүшүнҹәјә чағырыр. Инсан ҝүндәлик тәфәккүр үчүн програм тәртиб едәрсә, өз диггәтини ҝүҹләдирә биләр. Рәвајәтләрдә бујурулур ки, бир саат тәфәккүр бир илин ибадәтиндән үстүндүр.\nАмма инсаны өз шәхсијјәтинә диггәтли едән дүшүнҹә јараныш вә јарадыҹы һаггында олан дүшүнҹәдир. Мәнасыз дүшүнҹәләр инсаны нәинки диггәтли етмир, әксинә, онун диггәтини һәгигәтдән јајындырыр.\nДиҝәр мүһүм бир нөгтә тәфәккүрүн давамлы олмасыдыр. Аллаһ, Онун сифәтләри вә фелләри кими мәсәләләр бир анлыг дүшүнҹә илә һәзм олуна билмәз. Һәтта бу һәгигәтләри гаврадыгдан сонра ону унутмаг горхусу да вар. Дүнјанын бәр-бәзәји, ејш-ишрәти илаһи дүшүнҹәләрә гәним кәсилмиш тәһлүкәләрдир. Дәјишкән тәбиәтли тәфәккүрү зәрәрли дүшүнҹәләрдән горумајан инсан нә вахтса әгидәсиндә чаша биләр. Белә тәзаһүрләр дүнјанын ахыр дөврләри үчүн хүсуси илә сәҹијјәви билдирилмишдир. Рәвајәтләрә ҝөрә һәмин дөврүн инсанлары сүбһләр мөмин, ҝеҹәләр исә кафир оларлар. Јәни мүһит мөмин инсаны бир нечә саат әрзиндә кафирә дөндәрмәк ҝүҹүнә маликдир. “Онлар мөмин һалда сүбһү ачар вә кафир һалда ҝеҹәјә чатарлар.” (“Биһарул-әнвар”, 33-ҹү ҹилд.)\nҸинләр вә шејтансифәт инсанлар ҝеҹә-ҝүндүз пусгуда дуруб инсанын гәфләт һалыны ҝөзләјирләр. Она ҝөрә дә инсан елә дүшүнмәмәлидир ки, бир дәфә дүшүнүб дини һәгигәтләри анламагла иш битир, јох, әсла! Инсан өмрүнүн сон аны, сон нәфәсинәдәк јанылмаг, бүдрәмәк тәһлүкәси илә үзбәүздүр. О, һәр ан инамыны итирмәкдән горхмалы вә илаһи дүшүнҹәни фасиләсиз олараг давам етдирмәлидир.


Q=9	C=6	SS=0	LS=3	PS=0	DC=3	LC=0	SD=0	BS=2	G0=23	G1=23	G2=14	DLID=az_RU	BODY= Тарихдә охујуруг ки, һәр бир һөкумәт вә мәдәнијјәт бир ҝүн сүгута уғрајыр. Мүмкүн дејил ки, Имам Заманын (әҹ) да һөкумәти һәм бир ҝүн арадан ҝетсин? Јәни, инсанлар она адәт етсинләр вә һөкумәтдән үз дөндәрсинләр? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa278\tArxiv kodu 7669\nБелә бир шеј имам Заманын (әҹ) һакимијјәти дөврүндә тәсәввүр олуна билмәз. Чүнки, һөкумәтләр, ја зүлм вә һагсызлыг етдикләринә ҝөрә ја да әдаләтдән үз дөндәрдикләри үчүн сүгута уғрајырлар. Бу амилләрин һеч бири имам Мәһдинин (әҹ) һакимијјәти дөврүндә мүмкүн дејил.\nБир һөкүмәтин сүгута уғрајыб арадан ҝетмәси ики јолла мүмкүндүр:\n1) Зүлм, һагсызлыг вә әдаләтсизлик сәбәб олур ки, һәр һансы бир һөкумәтин тәмәли сарсылсын вә сүтуну гырылсын. Нәтиҹәдә, ја инсанларын гијамы, ја да јадларын һүҹуму нәтиҹәсиндә бу һөкумәт арадан ҝедир. Тарихә нәзәр салсаг бир чох һөкумәтләрин сүгутуна мәһз бу амил сәбәб олур. Мәсәлән, ислам тарихиндә бәни Үмәјјәнин Аббасиләрин әли илә сүгута уғрамасына сәбәб онларын зүлм вә һагсызлыг вә әдаләтсизлик етмәләри олмушдур. Јахуд, Аббаси һөкумәти монголларын һүҹуму нәтиҹәсиндә вә сасани һөкумәти Ислам ордусу гаршысында диз чөкдү. Чүнки, бу һөкумәтләрин етдији зүлмә ҝөрә јерли әһали онлары нәинки мүдафиә етмәди һәтта, онлара бу зүлм вә һагсызлыглары ниҹат верәҹәк бирисини ахтарырдылар. Шаһән шаһ режиминин деврилиб Ислам ингилабынын галиб ҝәлмәси дә иран халгынын зүлмә гаршы гијамы нәтиҹәсиндә олду.\nБүтүн тарих боју залым һөкумәтләр белә бир вәзијјәтлә үзләшибләр. Белә ки, ја дахилдән дағылыблар ја да ки, јадлар һүҹум едәндә халгын һөкумәтдән үз дөндәрдији нәтиҹәсиндә тәслим олублар.\n2) Һөкумәтләрин сүгута уғрамаларынын диҝәр бир сәбәби јалан тәблиғат васитәси илә халгын онлардан үз дөндәрмәси нәтиҹәсиндә олур. Белә бир һадисә Һәзрәти Әли (әлејһиссалам) һөкумәти дөврүндә баш верди. Имам Әли (әлејһиссалам)-а гаршы зәһәрли тәблиғатлар вә мүһарибәләр о Һәзрәтә халг барәсиндә дүшүнмәјә имкан вермирди. Бундан әлавә, о ҝүнкү ҹәмијјәтдә баш алыб ҝедән инһирафлара ҝөрә имам Әли (әлејһиссалам) һакимијјәти гәбул етмәјә разы дејилди. Чүнки билирди ки, һәтта, ҹәмијјәтин ҝөркәмли үзвүләри белә сәһвә дүчар олублар вә белә бир ҹәмијјәтдә әдаләтин иҹрасы һөкумәт үчүн башағрысы олаҹагдыр. Инсанлар һәгиги ислам дининдән узаг дүшмәләри нәтиҹәсиндә, дүшмәнин јаратдыгы чашгынлыг вә мәнфи тәблиғатлар мүгабилиндә мүгавимәт руһуну әлдән вермишдиләр. Нәтиҹәдә, о Һәзрәт (ә) шәһадәтә чатды вә һөкумәти арадан ҝетди .\nАмма, имам Мәһдинин (ә) үмумидүнја һөкумәти дөврүндә јухарыда дедијимиз мәсәләләрдән биринҹиси мүмкүн дејилдир. Чүнки инсанлар аҝаһ вә агил олуб ағыл вә елми сәвијјәләри тәкамүл тапаҹагдыр. Ваһид үмумидүнја һөкумәти әсас тәблиғат вә информасија васитәләрини нәзарәт алтына алаҹаг, бүтүн Ислам әһкамы (гајда-ганунлары) о ҹүмләдән, әмр бемәруф (јахшы ишләрә сары) вә нәһј әзмүнкәр (чиркин ишләрдән чәкиндирмәк) ҹәмијјәтдә иҹра олунаҹагдыр. Беләликлә, һакимијјәтдән үз дөндәрмәклик вә сојуглуг ҹәмијјәтдә мүшаһидә олунмајаҹагдыр. Нәтиҹәдә, дејә биләрик ки, һөкумәтләрин дағылмасына сәбәб олан икинҹи һал (инсанларын алдадылмасы ) гејри-мүмкүн олаҹагдыр.\nДоғрудур ки, шејтан да о дөвүрдә фәаллашаҹаг вә инсанларын бәзиләрини алдатмага мүвәффәг олаҹагдыр. Амма, әксәријјәт јухарыда бәјан етдијимиз дәлилләрә ҝөрә һаггы гәбул едәҹәк, алданмајаҹаг вә һакимијјәтдән үз дөндәрмәјәҹәкләр.\n1 Доктор сејјид Мүгәддәм Шәһиди, Әли (әлејһиссалам) Әлинин дилиндән, јахуд, Әмирәл-мөминини (әлејһиссалам) һәјаты, дәфтәр нәшр фәрһәнҝи ислами, 1379, сәһ-160-64, Доктор сејјид Мүгәддәм Шәһиди, Сиреји сијаси вә иҹтимаи Имам Әли (әлејһиссалам), Сејјид Сәид Ләвәсани, дәфтәр тәдвин вә пежуһеш данешкаһ Азад ислами, 1380, сәһ-51-76.\n Имам Мәһди (әҹ) һөкумәти һаггында даһа чох мәлумат үчүн бах; Насир Мәкарим Ширази, Мәһди ингилаб бөзорҝ, Ибраһим Әмини, Дадгостәри ҹаһан, Һади Камил Сүлејман, Рузгарһаји, тәрҹүмә, Әли Әкбәр Мәһди Пур, 2-ҹи ҹилд.\n3778 Təzə kəlam 2006/12/30\n4920 Təzə kəlam 2010/06/30\n3269 Təzə kəlam 2010/07/28\n6513 Təzə kəlam 2010/06/14\n3729 Təzə kəlam 2008/04/14\n5109 Təzə kəlam 2009/02/19\n3058 Təzə kəlam 2010/07/17\n3683 Təzə kəlam 2010/06/09\n4415 Təzə kəlam 2007/09/09\n3782 Təzə kəlam\n3921 دانش، مقام و توانایی های معصومان\n5845 تاريخ بزرگان\n7082 Əməli əxlaq\n4826 شیعه آماج تهمتها\n3572 Əməli əxlaq\n112023 Nizamlar hüquq və əhkam


Q=5	C=5	SS=2	LS=0	PS=0	DC=0	LC=0	SD=0	BS=1	G0=25	G1=18	G2=4	DLID=az_RU	BODY=Аллаһын Кәламыны севә-севә охумаг вә ондан там фајда әлдә етмәк үчүн нә едә биләрсиниз? Ашағыда сынагдан кечмиш беш мәсләһәт ҝәтирилиб.\nРаһат шәраит јарадын. Чалышын сакит бир јердә охујасыныз. Диггәти јајындыран шејләр нә гәдәр аз олса, фикринизи охудуғунуза бир о гәдәр чох ҹәмләјә биләҹәксиниз. Диггәт јетирин ки, охудуғунуз јер ишыглы вә һавасы тәмиз олсун. Бу, охудугларынызы гаврамаға көмәк едәҹәк.\nДүзҝүн нијјәтлә охујун. Мүгәддәс Китаб Јараданын Өз өвладларына ҝөндәрдији намәдир. Әҝәр сизин ушагтәк өјрәнмәк һәвәсиниз олса, Мүгәддәс Китабы охумаг сизә даһа чох фајда ҝәтирәҹәк. Јох әҝәр сиз Мүгәддәс Китаб һагда гәрәзли фикирдәсинизсә, чалышын бу фикирләри кәнара гојасыныз. Әкс һалда, Аллаһдан өјрәнмәк фүрсәтини итирә биләрсиниз (Зәбур 25:4).\nОхумаздан өнҹә дуа един. Мүгәддәс Китаб Аллаһдан назил олуб. Она ҝөрә дә ону баша дүшмәјимиз үчүн Аллаһын көмәјинә еһтијаҹымыз вар. Аллаһ-Таала сөз вериб ки, Ондан көмәк истәјәнләрә Өз руһундан верәҹәк (Лука 11:13). Аллаһын мүгәддәс руһу сизә Онун сөзләрини баша дүшмәјә көмәк едәҹәк. Вахт өтдүкҹә исә Мүгәддәс Китабын һәтта дәрин сирләрини дә дәрк едәҹәксиниз (1 Коринфлиләрә 2:10).\nОхудугларынызы баша дүшмәјә чалышын. Бу китабы садәҹә охумаг хатиринә охумајын. Охудугларынызы ҝөтүр-гој един. Өзүнүзә белә суаллар верин: «Һаггында охудуғум инсанын һансы хүсусијјәтләри вар? Ондан нә өјрәнә биләрәм?»\nМәгсәдјөнлү шәкилдә охујун. Мүгәддәс Китабы охумагдан там фајда әлдә етмәк истәјирсинизсә, мәгсәд гојун ки, орадан һәјатыныз үчүн лазым олаҹаг нәсә тапасыныз. Мәсәлән, бу кими мәгсәдләр гоја биләрсиниз: «Мән Аллаһы даһа јахшы танымаг истәјирәм», «Мән јахшы инсан, јахшы һәјат јолдашы олмаг истәјирәм». Сонра Мүгәддәс Китабдан сизә бу саһәләрдә көмәк едәҹәк һиссәләри охујун *.\nБу беш мәсләһәт сизә Мүгәддәс Китабы охумаға башламаға көмәк едәҹәк. Бәс неҹә едә биләрсиниз ки, бу китабы охумаг сизин үчүн мараглы олсун? Нөвбәти мәгаләдә бәзи үсуллар ҝөстәрилир.\n^ абз. 8 Әҝәр бу саһәдә чәтинлик чәкирсинизсә, Јеһованын Шаһидләри сизә бөјүк мәмнунијјәтлә көмәк едәрләр.\nАЛЛАҺЫН КӘЛАМЫНДАН ТАМ ФАЈДАЛАНЫН\nБунун үчүн вахт ајырын, тәләсмәдән охујун\nОхудугларынызы тәсәввүрүнүздә ҹанландырын\nОхудуғунуз ајәләрин контекстлә әлагәсини ҝөрүн\nОхудугларыныздан нәсә өјрәнмәјә чалышын\nМүгәддәс Китабын мүталиәси. Әсас башламагдыр


Q=16	C=8	SS=0	LS=0	PS=16	DC=0	LC=0	SD=0	BS=1	G0=11	G1=7	G2=6	DLID=az_RU	BODY=1 Салоникилиләрә 1 | Онлајн Мүгәддәс Китаб | Јени дүнја тәрҹүмәси\n1 Салоникилиләрә 1:1—10\nБулус салоникилиләрин иманына ҝөрә шүкүр едир (2—10)\n1 Булус, Силван*+ вә Тимутидән+ Атамыз Аллаһла вә Ағамыз Иса Мәсиһлә вәһдәтдә олан салоникилиләрин јығынҹағына мәктуб. Аллаһдан ҝәлән лүтф вә сүлһ сизә јар олсун! 2 Һамынызы дуаларымызда јад едиб даима Аллаһа шүкүр едирик.+ 3 Имандан ирәли ҝәлән ишинизи, мәһәббәтлә чәкдијиниз зәһмәти вә Ағамыз Иса Мәсиһә олан үмиддән+ доған дөзүмүнүзү Атамыз Аллаһын гаршысында һәмишә анырыг. 4 Аллаһын севимлиләри, әзиз гардашлар! Биз билирик ки, сизи Аллаһ сечиб, 5 ахы тәблиғ етдијимиз мүждә сизә јалныз сөзлә јох, гүдрәтлә, мүгәддәс руһла вә ҝүҹлү әминликлә чатмышды. Аранызда оларкән сизин рифаһыныз үчүн неҹә даврандығымызы өзүнүз дә јахшы билирсиниз. 6 Сиз бизи вә Ағаны өрнәк тутдунуз,+ чохлу әзијјәтләрә бахмајараг,+ Аллаһын сөзүнү мүгәддәс руһун һасил етдији севинҹлә гәбул етдиниз 7 вә бунунла Македонија вә Ахајјадакы* бүтүн иманлылара нүмунә олдунуз. 8 Јеһованын сөзү сизин васитәнизлә тәк Македонијаја вә Ахајјаја чатмајыб, Аллаһа олан иманыныз бүтүн аләмә јајылыб,+ белә ки, бизим нә исә демәјимизә еһтијаҹ јохдур. 9 Сизинлә илк танышлығымызы вә вар олан тәк бир Аллаһа гуллуг етмәк үчүн бүтләрдән неҹә әл чәкдијинизи+ онларын өзләри данышырлар. 10 Аллаһа тәрәф һәм дә она ҝөрә дөндүнүз ки, Онун дирилтдији Оғлунун, бизи гаршыдан ҝәлән гәзәбдән гуртараҹаг Исанын ҝөјдән+ ҝәлишини ҝөзләјәсиниз.+\n1 Салоникилиләрә 1


Q=15	C=0	SS=0	LS=9	PS=6	DC=0	LC=0	SD=0	BS=1	G0=31	G1=23	G2=16	DLID=az_RU	BODY=Һизгијал 33 | Онлајн Мүгәддәс Китаб | Јени дүнја тәрҹүмәси\nҜөзәтчинин вәзифәси (1—20)\nЈерусәлимин дағылмасы хәбәри (21, 22)\nХарабалыгларын сакинләринә хәбәр (23—29)\nҸамаат хәбәрә һај вермир (30—33)\n«Севҝи нәғмәси охујан» (32)\nАраларында пејғәмбәр олуб (33)\n33 Мәнә јенә Јеһованын сөзү назил олду: 2 «Еј бәни-адәм, үзүнү сојдашларына+ тутуб де:“Туталым, Мән бир өлкәнин үзәринә гылынҹ ҝөндәрирәм.+ О өлкәнин халгы да бир нәфәри сечиб ҝөзәтчи гојуб. 3 Ҝөзәтчи өлкәнин үзәринә гылынҹ ҝәлдијини ҝөрүб халгы хәбәрдар етмәк үчүн шејпур чалыр.+ 4 Кимсә шејпурун сәсини ешидиб хәбәрдарлыға мәһәл гојмаса+ вә гылынҹ ҝәлиб онун ҹаныны алса, ганы өз бојнуна олаҹаг.+ 5 О, шејпурун сәсини ешидә-ешидә хәбәрдарлыға мәһәл гојмајыб. Ганы өз бојнуна олаҹаг. Хәбәрдарлыға гулаг ассајды, ҹаныны хилас едәрди. 6 Амма ҝөзәтчи гылынҹын ҝәлдијини ҝөрүб шејпур чалмаса,+ халга хәбәрдарлыг етмәсә, гылынҹ ҝәлиб киминсә ҹаныны алса, о адам өз ҝүнаһына ҝөрә өләҹәк, ганыны исә ҝөзәтчидән тәләб едәҹәјәм”.+ 7 Еј бәни-адәм, сәни Исраил еви үчүн ҝөзәтчи гојмушам. Мән сәнә нәсә дејәндә, Мәним адымдан онлара хәбәрдарлыг ет.+ 8 Мән пис адама: “Еј пис адам, өләҹәксән!”+ — дејәндә, сән сусуб данышмасан, ону пис јолундан чәкиндирмәк үчүн хәбәрдарлыг етмәсән, о, ҝүнаһына ҝөрә өләҹәк,+ амма онун ганыны сәндән тәләб едәҹәјәм. 9 Лакин сән пис адамы пис әмәлиндән чәкиндирмәк үчүн хәбәрдарлыг етмисәнсә, о исә пис јолундан әл чәкмәјибсә, онда о, өз ҝүнаһына ҝөрә өләҹәк,+ сәнсә ҹаныны хилас етмиш олаҹагсан.+ 10 Еј бәни-адәм, Исраил евинә де: “Сиз дејирсиниз: “Ахы неҹә јашајаг?+ Ҝүнаһларымыз, тәгсирләримиз чијнимиздә ағыр јүкдүр, алтында әзилирик”.+ 11 Онлара сөјлә ки, Күлли-Ихтијар Јеһова белә бәјан едир: “Варлығыма анд олсун! Мән пис адамын өлүмүндән һәзз алмырам.+ Истәјирәм, о, өз јолундан дөнүб+ јашасын+. Дөнүн јолунуздан, әл чәкин шәр әмәлләриниздән.+ Еј Исраил еви, нә үчүн өләсиниз?”+ 12 Еј бәни-адәм, сојдашларына де: “Салеһ адам ҝүнаһ етсә, салеһлији ону гуртармаз.+ Пис адам пис јолундан дөнсә, пислији ону јыхмаз.+ Салеһ инсан ҝүнаһ етдисә, салеһлији артыг ону јашатмајаҹаг.+ 13 Мән салеһ адама “јашајаҹагсан!” дејәндә о, өз салеһлијинә ҝүвәниб пис иш тутса*,+ салеһ ишләриндән һеч бири јада салынмајаҹаг, о, ҝүнаһына ҝөрә өләҹәк.+ 14 Мән пис адама “өләҹәксән!” дејәндә о, ҝүнаһындан дөнүб, һагг вә салеһ иш тутса,+ 15 ҝөтүрдүјү ҝирову гајтарса,+ гәсб етдији малы ҝери версә,+ инсаны јашадан ганунлара әмәл етсә, пис иш тутмаса, јашајаҹаг,+ өлмәјәҹәк. 16 Етдији ҝүнаһларын һеч бири јада салынмајаҹаг.+ Һагг вә салеһ әмәл саһиби олдуғу үчүн о јашајаҹаг”.+ 17 Амма сојдашларын дејир: “Јеһова һагсызлыг едир!” Һалбуки өзләри һагсызлыг едирләр. 18 Салеһлијиндән дөнүб әјри јола гәдәм гојан адам өз пис әмәлинә ҝөрә өләҹәк.+ 19 Пис адам етдији писликләрдән дөнүб һагг вә салеһ иш тутса, буна ҝөрә јашајаҹаг.+ 20 Амма сиз дејирсиниз: “Јеһова һагсызлыг едир!”+ Еј Исраил әһли, Мән һәр кәсә әмәлләринә ҝөрә һөкм чыхараҹағам». 21 Сүрҝүндә олмағымызын он икинҹи илинин онунҹу ајынын бешинҹи ҝүнүндә бир нәфәр Јерусәлимдән гачыб мәним јаныма ҝәлди+ вә «Шәһәр дармадағын олду!»+ — дејә хәбәр верди. 22 Сәһәр киши јаныма ҝәлмәздән габаг, ондан әввәлки ахшам Јеһованын әли үзәримә енди вә О, мәним дилими ачды. Мән артыг даныша билирдим, дилим ачылмышды.+ 23 Мәнә Јеһованын сөзү назил олду: 24 «Еј бәни-адәм, бу харабалыгларын сакинләри+ Исраил өлкәси үчүн белә дејирләр: “Ибраһим тәк ҹаныјла өлкәјә саһиб олмушду.+ Биз исә чохуг. Шәкк-шүбһәсиз, өлкә бизә верилиб”. 25 Буна ҝөрә дә онлара сөјлә: “Күлли-Ихтијар Јеһова белә дејир: “Сиз әти ганлы-ганлы јејирсиниз,+ ҝөзүнүзү ијрәнҹ бүтләринизә дикирсиниз, ган төкүрсүнүз.+ Бу әмәлләринизә ҝөрәми өлкәјә саһиб олаҹагсыныз?! 26 Сиз гылынҹыныза ҝүвәнирсиниз,+ мурдар ишләрлә мәшғул олурсунуз. Һәр бириниз гоншусунун арвадыны ләкәләјир.+ Бу әмәлләринизә ҝөрәми өлкәјә саһиб олаҹагсыныз?!”+ 27 Онлара сөјлә ки, Күлли-Ихтијар Јеһова белә дејир: “Варлығыма анд олсун, харабалыглар арасында сакин оланлар гылынҹдан кечириләҹәк. Чөлүн дүзүндә јашајанлары вәһши һејванлара јем едәҹәјәм, галаларда, мағараларда оланлар исә азардан гырылаҹаг.+ 28 Өлкәни кимсәсиз, бош харабалыға чевирәҹәјәм,+ онун гудурғанлығына сон гојулаҹаг, Исраилин дағларында инс-ҹинс олмајаҹаг,+ оралара инсан ајағы дәјмәјәҹәк. 29 Мурдар әмәлләринә ҝөрә+ өлкәни бүсбүтүн харабазара чевирәндә+ биләҹәкләр ки, Мән Јеһовајам”. 30 Еј бәни-адәм, сојдашларын дивар дибиндә, гапы кандарында ағыз-ағыза вериб сәнин барәндә данышырлар.+ Бир-бириләринә, һәр кәс өз гардашына дејир: “Ҝедәк Јеһовадан назил олан сөзү ешидәк”. 31 Онлар ҝәлиб Мәним халгым кими габағында отураҹаглар. Сөзләринә гулаг асаҹаглар, амма бир гулагдан алыб о бирисиндән бурахаҹаглар.+ Онлар дилдә сәни тәрифләјирләр, анҹаг әслиндә, һарам газанҹдан өтрү үрәкләри ҝедир. 32 Бил ки, сән онларын ҝөзүндә телли аләтдә јахшы ифа едән, мәлаһәтли сәслә севҝи нәғмәси охујан бир адамсан. Онлар сәнин сөзләрини ешидәҹәк, амма бир нәфәр дә олсун онлара әмәл етмәјәҹәк. 33 Сәнин дедикләрин исә мүтләг ҝерчәкләшәҹәк. Онда биләҹәкләр ки, араларында пејғәмбәр олуб».+\n^ Јахуд наһаг иш тутса.


Q=18	C=10	SS=1	LS=6	PS=3	DC=0	LC=0	SD=0	BS=1	G0=56	G1=36	G2=13	DLID=az_RU	BODY=Лука 7 | Онлајн Мүгәддәс Китаб | Јени дүнја тәрҹүмәси\nЈүзбашынын иманы (1—10)\nИса Наиндә дул гадынын оғлуну дирилдир (11—17)\nИса Вәфтизчи Јәһјаны тәрифләјир (18—30)\nИса үрәји күт нәсли мүһакимә едир (31—35)\nГадынын ҝүнаһлары бағышланыр (36—50)\nИки борҹлу адам һагда мәсәл (41—43)\n7 Иса ону динләјәнләрә сөзүнү дејиб гуртарды вә Кәфәрнаһума ҝәлди. 2 Бир јүзбашынын севимли нөкәри ағыр хәстәләнмишди, өлүм ајағында иди.+ 3 Јүзбашы Иса һаггында ешидәндә јәһуди ағсаггалларындан бир нечәсини онун јанына ҝөндәрди вә хаһиш етди ки, ҝәлиб онун нөкәрини сағалтсын. 4 Онлар Исанын јанына ҝәлиб јалвар-јахар етмәјә башладылар. Онлар дедиләр: «О, белә јахшылыға лајиг адамдыр, 5 чүнки халгымызы севир. Синагогу да бизим үчүн о тикиб». 6 Иса бу адамларла ҝетди. Амма евә јахынлашанда јүзбашынын ҝөндәрдији достлары онунла растлашыб дедиләр: «Аға, зәһмәт чәкмә. Мән лајиг дејиләм ки, сән мәним евимә ҝирәсән.+ 7 Буна ҝөрә дә сәнин јанына ҝәлмәјә өзүмү лајиг билмәдим. Сән бирҹә кәлмә сөз де, нөкәрим сағалсын. 8 Елә мән өзүм дә гуллуг адамыјам, мәним дә табелијимдә әсҝәрләр вар. Биринә “ҝет” дејирәм, ҝедир, о бирисинә “ҝәл” дејирәм, ҝәлир, нөкәрә “филан шеји елә” дејирәм, еләјир». 9 Иса бу сөзләри ешидәндә о адама валеһ олду. О чөнүб ардынҹа ҝәлән ҹамаата деди: «Инанын, мән һәтта Исраилдә дә белә ҝүҹлү имана раст ҝәлмәмишәм».+ 10 Јүзбашынын ҝөндәрдији адамлар евә гајытдыгда ҝөрдүләр ки, нөкәр сапсағламдыр.+ 11 Бу һадисәдән бир гәдәр сонра Иса Наин шәһәринә ҝетди. Ону шаҝирдләри вә хејли адам мүшајиәт едирди. 12 Иса шәһәрин дарвазасына јахынлашанда ҝөрдү ки, орадан бир ҹәназә чыхарырлар. Мәрһум анасынын јеҝанә оғлу иди.+ Гадын һәм дә дул иди. Гадынын јанында шәһәр ҹамаатындан чохлу адам вар иди. 13 Ананы ҝөрәндә Ағанын она јазығы ҝәлди+ вә деди: «Ағлама».+ 14 О јахынлашыб мафәјә тохунду. Мафәни апаранлар ајаг сахладылар. Иса деди: «Еј ҹаван, сәнинләјәм, ајаға галх!»+ 15 Өлән оғлан галхыб отурду вә данышмаға башлады. Иса ону анасына верди.+ 16 Һамынын ҹанына ваһимә дүшдү. Онлар Аллаһы мәдһ етмәјә вә: «Арамызда бөјүк бир пејғәмбәр зүһур едиб»,+ «Аллаһ өз халгына нәзәр салыб»,+ — демәјә башладылар. 17 Исанын сорағы бүтүн Јәһудијјәјә вә әтраф бөлҝәләрә јајылды. 18 Јәһјанын шаҝирдләри бүтүн бу һадисәләри она данышдылар.+ 19 Онда Јәһја ики шаҝирдини чағырыб онлары «ҝәлишини ҝөзләдијимиз Мәсиһ сәнсән,+ јохса башгасыны ҝөзләјәк?» суалы илә Ағанын јанына ҝөндәрди. 20 Шаҝирдләр Исанын јанына ҝәлиб дедиләр: «Вәфтизчи Јәһја бизи сәнин јанына ҝөндәрди ки, сорушаг: “Ҝәлишини ҝөзләдијимиз Мәсиһ сәнсән, јохса башгасыны ҝөзләјәк?”» 21 Һәмин вахт Иса бир чох адамы нахошлугдан,+ ағыр хәстәликләрдән сағалдыр, инсанларын ичиндән ҹинләри говур, корларын ҝөзләрини ачырды. 22 Иса шаҝирдләрә деди: «Ҝедин, ҝөрүб-ешитдикләринизи Јәһјаја чатдырын: корларын ҝөзләри ачылыр,+ топаллар ҝәзир, ҹүзамлылар тәмизләнир, карлар ешидир,+ өлүләр дирилир, јохсуллара мүждә билдирилир.+ 23 Мәнимлә бағлы шүбһәләрә гапылмајан нә хошбәхтдир».+ 24 Јәһјанын шаҝирдләри чыхыб ҝетдикдән сонра Иса ҹамаата Јәһја һаггында бунлары сөјләди: «Чөллүјә нә ҝөрмәјә ҝетмишдиниз? Күләјин әсдирдији гамышы?+ 25 Онда ора нә ҝөрмәјә ҝетмишдиниз? Зәриф либас ҝејмиш адамы?+ Бәс билмирсиниз ки, јарашыглы либас ҝејәнләр, дәбдәбәли һәјат сүрәнләр падшаһ сарајларында олурлар? 26 Јахшы, бәс ора нә ҝөрмәјә ҝетмишдиниз? Пејғәмбәр? Бәли, буну билин ки, бу адам пејғәмбәрдән дә үстүндүр.+ 27 “Сәнин габағынҹа Өз елчими ҝөндәрирәм, о, гаршында ҝедиб сәнин јолуну һазырлајаҹаг” сөзләри онун һаггында јазылмышдыр.+ 28 Сизә дејирәм: бәшәр өвладлары арасында Јәһјадан бөјүјү јохдур, амма Аллаһын Падшаһлығында ән кичији ондан бөјүкдүр».+ 29 (Ҹамаат вә верҝијығанлар буну ешидәндә Аллаһын адил олдуғуну тәсдиг етдиләр, чүнки Јәһја онлары вәфтиз етмишди.+ 30 Анҹаг фәрисиләр вә гануншүнаслар Аллаһын онлара олан өјүдүнү рәдд етдикләриндән+ онун тәрәфиндән вәфтиз едилмәмишдиләр.) 31 «Бу нәслин адамларыны кимлә мүгајисә едим? Онлар кимә бәнзәјир?+ 32 Бу адамлар базар мејданында отуруб бир-бириләринә: “Биз сизин үчүн түтәк чалдыг, амма сиз ојнамадыныз, биз ағы дедик, амма сиз ағламадыныз”, — дејән ушаглара бәнзәјирләр. 33 Сиз дә онлар кими. Вәфтизчи Јәһја ҝәлиб чөрәк јемир, шәраб ичмир,+ дејирсиниз ки: “Онда ҹин вар”. 34 Инсан Оғлу ҝәлиб јејир дә, ичир дә, сиз исә дејирсиниз: “Будур һа, гарынгулу вә шәраб дүшкүнү, верҝијығанларын вә ҝүнаһлыларын досту!”+ 35 Нә олурса олсун, һикмәт әмәлләри* сајәсиндә һаглы чыхыр».+ 36 Бир фәриси Исаны наһара дәвәт едирди. Иса онун евинә ҝәлиб сүфрәјә әјләшди. 37 Шәһәрдә ҝүнаһкар кими танынан бир гадын биләндә ки, Иса фәрисинин евиндә наһар едир, бир габ* әтирли јағ ҝөтүрүб ора ҝәлди.+ 38 Гадын Исанын архасында, ајаглары јанында дуруб ағлајыр, ҝөз јашлары илә онун ајагларыны исладыб сачы илә силирди. О, Исанын ајагларыны нәвазишлә өпүр вә ајагларынын үстүнә әтирли јағ төкүрдү. 39 Исаны евинә дәвәт етмиш фәриси буну ҝөрәндә үрәјиндә деди: «Бу адам пејғәмбәр олсајды, она тохунан гадынын нә јолун јолчусу олдуғуну, ҝүнаһкар олдуғуну биләрди».+ 40 Иса она деди: «Шимон, сәнә сөзүм вар». О деди: «Бујур, Устад!» 41 «Бир сәләмчијә ики нәфәр пул борҹлу иди. Биринин борҹу беш јүз динар*, о бирисининки исә әлли динар иди. 42 Борҹу гајтармаға һеч бир шејләри олмадығындан сәләмчи алиҹәнаблыгла онлары бағышлады. Инди неҹә билирсән, онлардан ким о кишини даһа чох севәҹәк?» 43 Шимон ҹаваб верди: «Белә дүшүнүрәм ки, борҹу даһа чох олан». Иса тәсдиг етди: «Дүз дедин». 44 Сонра үзүнү гадына тәрәф чевириб Шимона деди: «Бу гадыны ҝөрүрсән? Сәнин евинә ҝәлдим, ајагларымы јумаға мәнә су вермәдин. Амма бу гадын ајагларымы ҝөз јашлары илә јујуб, сачы илә силди. 45 Сән мәни өпмәдин, амма бу гадын, мән ҝәләндән бәри ајагларымы нәвазишлә өпүр. 46 Сән башыма јағ сүртмәдин, бу гадын исә ајагларыма әтирли јағ сүртдү. 47 Сәнә дејирәм, онун ҝүнаһлары чох олса да, бағышланды.+ Бу сәбәбдән бөјүк мәһәббәт ҝөстәрир. Аз бағышланан исә аз севир». 48 Сонра Иса гадына деди: «Ҝүнаһларын бағышланды».+ 49 Буну ешидәндә онунла сүфрә архасында оланлар дедиләр: «Бу кимдир ки, ҝүнаһлары да бағышлајыр?!»+ 50 Амма Иса гадына деди: «Иманын сәни хилас етди.+ Саламат ҝет».\n^ Һәрфән: өвладлары.\n^ Мт 26:7 һашијәсинә бах.


Q=8	C=5	SS=5	LS=2	PS=0	DC=0	LC=0	SD=0	BS=3	G0=56	G1=42	G2=24	DLID=az_RU	BODY=Бөјүк мүсибәт — Хәбәрдарлыға гулаг вермәк һәјати ваҹибдир!\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Кирибати Литва Маврики креолу Македонија Малта Мјанма Нидерланд Норвеч Самоа Сејшел креолу Соломон Адалары пиҹини Таити Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ајмара баса (Камерун) батак (тоба) бауле бенгал бикол болгар булу варај венда га газах ган гарифуна гуарани гуҹарат гырғыз дхолуо еве ермәни естон ефик занде зулу ибан ибо иврит илок инҝилис исланд исоко испан италјан каннада каонде карен (сго) каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју кимбунду кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) лингала лози лувале лунда макуа малагаси малајалам мам мамбве-лунгу маратһ мајја маҹар мизо михе науатл (Шимали Пуебла) науатл (мәркәзи) нгабар ндау ндебеле ндебеле (Зимбабве) ндонга нзема нјанека нјунгве олу конзо оромо осетин пангасинан папјаменто (Аруба) папјаменто (Күрасао) пиҹин (Камерун) полјак португал пәнҹаб румын рунјанкоре рус санго сапотек (Истм) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тив тигре ток-писин тотонак тохолабал тсва тсонга тумбука түрк умбунду урду фарс фин франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб\nИНДОНЕЗИЈАНЫН Суматра әрасизинин шимал-гәрб саһилјаны адасы олан Симеулјода 2004-ҹү ил декабрын 26-сы 9,1 бал ҝүҹүндә зәлзәлә баш верди. Һәмин вахт саһилдә олан бүтүн ҝөзләр дәнизә бахды. Дәниз гејри-ади тәрздә ҝери чәкилирди. Һамы дәрһал тәпәләрә доғру гачараг јерли дилдә сунами мәнасыны верән «Смонг! Смонг!» — дејә гышгырмаға башлады. 30 дәгигәнин ичиндә ҝүҹлү далғалар саһили басыб евләри вә кәндләри јујуб апарды.\nСимеулјо адасы сунами нәтиҹәсиндә јерлә бир олан илк әрази иди. Амма 78 000 сакиндән ҹәми 7 нәфәр һәлак олмушду. Һәлак оланларын сајынын аз олмасынын сәбәби нә иди? * Ада сакинләри арасында белә бир дејим вар: «Әҝәр ҝүҹлү бир титрәмә баш верәрсә, дәниз ҝери чәкиләрсә, дәрһал тәпәләрә гачын, чүнки дәниз тезликлә саһили басаҹаг». Симеулјо сакинләри өз тәҹрүбәләринә әсасланараг, дәниздә баш верән дәјишикликләрдән сунаминин јахынлашдығыны мүәјјән едә билирләр. Хәбәрдарлыға ҹидди јанашмалары онларын һәјатыны хилас етди.\nМүгәддәс Китабда да јахынлашан бир фәлакәтдән бәһс олунур. Орада јазылыб: «Елә бөјүк мүсибәт олаҹаг ки, беләси дүнја јаранандан бәри олмамышдыр вә бир даһа олмајаҹаг» (Мәтта 24:21). Бу, мәсулијјәтсиз инсанларын төрәтдикләри ишләр уҹбатындан, јахуд тәбии фәлакәтләр нәтиҹәсиндә Јер күрәсинин дағылаҹағы мәнасыны дашымыр. Чүнки Аллаһын нијјәти одур ки, Јер күрәси әбәди мөвҹуд олсун (Ваиз 1:4). Јахынлашан бу мүсибәт Аллаһын «јери тәләф едәнләри» тәләф етмәк үчүн ҝөрдүјү бир тәдбирдир. Бу, бүтүн әзаб әзијјәтин вә пислијин сону демәкдир (Вәһј 11:18; Мәсәлләр 2:22). Аллаһын бөјүклүјүнә шүкүрләр олсун ки, белә ишләр ҝөрәҹәк!\nБундан әлавә, Мүгәддәс Китабда дејилир ки, исми Јеһова олан Аллаһ мәһәббәтдир вә О, салеһләрин јерә саһиб олуб, орада әбәди јашајаҹагларыны вәд едир (1 Јәһја 4:8; Зәбур 37:29). Бәс бу бөјүк мүсибәтдән сағ чыхмаг вә Аллаһын вәдләрини өз ҝөзләринизлә ҝөрмәк үчүн нә едә биләрсиниз? Ҹаваб садәдир: хәбәрдарлыға ҹидди јанашын!\nВӘЗИЈЈӘТИН ДӘЈИШМӘСИНӘ БИҜАНӘ ГАЛМАЈЫН\nПисликләрә вә әзаб-әзијјәтә нә вахт сон гојулаҹағыны дәгиг дејә билмәрик, чүнки Иса Мәсиһ демишди: «О ҝүнү вә сааты һеч кәс билмир: нә ҝөјдәки мәләкләр, нә дә Оғул. Буну јалныз Ата билир». Буна бахмајараг, Мәсиһ бизи ојаг галмаға сәсләјир (Мәтта 24:36; 25:13). Нә үчүн? Мүгәддәс Китаб сон ҝәлмәздән өнҹә дүнјада һөкм сүрәҹәк вәзијјәти тәсвир едир. Дәнизин гәфилдән чәкилмәси Симеулјо сакинләри үчүн сунаминин јахынлашмасына бир ишарә олдуғу кими, дүнјада ҹәрәјан едән һадисәләрин гәфилдән мәҹрасыны дәјишмәси дә бизим үчүн сонунун јахынлашдығына ишарә олаҹаг. Бу дәјишикликләрдән бәзиләри чәрчивәдә ҝөстәрилиб.\nДүздүр, чәрчивәдәки һадисәләрин бәзиләри ајры-ајрылыгда кечмишдә мүәјјән дәрәҹәдә баш вериб. Анҹаг Иса Мәсиһ демишди ки, «бүтүн бунлары» ҝөрәндә биләҹәјик ки, сон јахында, гапынын ағзындадыр (Мәтта 24:33). Дүшүнүн, Мүгәддәс Китабда тәсвир олунан һадисәләр бәшәр тарихиндә нә вахт 1) дүнја мигјасында олуб, 2) ејни заманда баш вериб вә 3) ҝет-ҝедә писләшиб? Сөзсүз ки, јашадығымыз бу зәманәдә.\nАЛЛАҺЫН МӘҺӘББӘТИНИН ИЗҺАРЫ\nАБШ-ын кечмиш президенти белә сөзләр демишди: «Еркән хәбәрдарлыг системләри... һәјатлары хилас едир». 2004-ҹү илдәки сунамидән сонра зәрәрчәкмиш әразидә хәбәрдарлыг системләри гурашдырылды. Мәгсәд ҝәләҹәкдә олаҹаг фәлакәт заманы өлүм сајыны минимума ендирмәк иди. Ејнилә, Аллаһ да тәдбир ҝөрүб ки, дүнјанын сону ҝәлмәздән өнҹә инсанлара хәбәрдарлыг олунсун. Мүгәддәс Китабда јазылыб: «Падшаһлыг һаггындакы бу мүждә халгларын һамысына шәһадәт олсун дејә, бүтүн јер үзүндә тәблиғ едиләҹәк вә сон о вахт ҝәләҹәк» (Мәтта 24:14).\nТәкҹә кечән ил Јеһованын Шаһидләри 1,9 милјарддан чох саат сәрф едәрәк 240 әразидә јашајан инсанлара 700-дән чох дилдә хош хәбәри чатдырыблар. Мүасир дөврдә баш верән бу инкишафын өзү сонун јахын олдуғуна ҝүҹлү сүбутдур. Јеһованын Шаһидләри инсанлара севҝидән ирәли ҝәләрәк ҝүҹләрини сәфәрбәр едиб Аллаһын һөкм ҝүнүнүн тезликлә јахынлашдығы барәдә һамыны хәбәрдар едирләр (Мәтта 22:39). Сизин хиласыныз бу хәбәрдарлыгдан асылыдыр. Буна ҝөрә дә демәк олар ки, бу хәбәрдарлыг Аллаһын мәһәббәтинин изһарыдыр. Јадда сахлајын, Аллаһ «һеч кәсин мәһв олмасыны истәмир, әксинә, истәјир ки, һамы төвбәјә ҝәлсин» (2 Бутрус 3:9). Бәс сиз Аллаһын мәһәббәтинә һај вериб хәбәрдарлыға ҹидди јанашаҹагсыныз?\nТӘҺЛҮКӘСИЗ ЈЕРӘ ГАЧЫН!\nСимеулјонун саһилјаны кәндләринин ҹамааты чәкилмәни ҝөрдүкдә далғаларын ҝери гајыдаҹағыны ҝөзләмәдиләр, дәрһал һүндүр әразиләрә доғру гачдылар. Онларын бу гәти аддымы һәјатларыны хилас етди. Јахынлашан мүсибәтдән хилас олмаг истәјирсинизсә, сиз дә, һәлә ки ҝеҹ дејил, мәҹази диллә десәк, һүндүр әразиләрә гачмалысыныз. Бәс неҹә? Әшија пејғәмбәр Аллаһдан илһам алараг заманын сонуна, јәни бизим дөврүмүзә дә аид олан мөһтәшәм бир дәвәтдән бәһс етмишди. О, белә сәсләнир: «Ҝәлин Јеһованын дағына...галхаг. О, бизә јолуну өјрәтсин, биз дә Онун јолу илә јеријәк» (Әшија 2:2, 3).\nДағын башына галхмаг инсана јухарыдан һәр шеји ҝөрмәјә вә тәһлүкәсизликдә олмаға имкан јарадыр. Буна бәнзәр тәрздә, Мүгәддәс Китабын сәһифәләриндән Аллаһын ганунлары барәдә өјрәнмәк бу ҝүн милјонларла инсана һәјатларында јахшы дәјишикликләр етмәјә көмәк едир (2 Тимутијә 3:16, 17). Белә етмәклә онлар Аллаһын јолу илә јеримәјә башлајыр, Онун рәғбәтини газаныр вә мүдафиәсинә сығынырлар.\nБәс сиз бу дәвәтә һај вериб јашадығымыз ағыр зәманәдә Аллаһа пәнаһ апараҹагсыныз? Мәсләһәт ҝөрүрүк ки, ахырзаманын әламәтләрини ҝөстәрән чәрчивәдәки ајәләрин үзәриндә диггәтлә дүшүнәсиниз. Әразиниздәки Јеһованын Шаһидләри бөјүк мәмнунијјәтлә сизә бу ајәләрин һәм мәғзини, һәм дә тәтбигини өјрәнмәјә көмәк едәрләр. Сиз һәмчинин jw.org сајтымыза дахил олуб суалларыныза ҹаваб тапа биләрсиниз. МҮГӘДДӘС ЈАЗЫЛАРЫН ТӘЛИМЛӘРИ > МҮГӘДДӘС ЈАЗЫЛАРА АИД СУАЛЛАРА ҸАВАБ адлы бөлмәјә бахын.\n^ абз. 3 2004-ҹү илдә баш верән бу сунами 220 000 инсанын һәјатына сон гојмушду. Бу сунами тарихдә ән мәһведиҹи тәбии фәлакәтләриндән бири кими гејдә алыныб.\nДҮНЈАНЫН СОНУНУН ЈАХЫН ОЛДУҒУНУ ҜӨСТӘРӘН ӘЛАМӘТЛӘР\nМҮҺАРИБӘЛӘР ВӘ АРТАН ИҒТИШАШЛАР\n«Сиз мүһарибә сәсләри, мүһарибә хәбәрләри ешидәҹәксиниз. Тәшвишә дүшмәјин. Бунлар баш вермәлидир, амма бу, һәлә сон дејил. Милләт милләтә гаршы, дөвләт дөвләтә гаршы галхаҹаг... Бүтүн бунлар бәлаларын башланғыҹыдыр» (Мәтта 24:6—8).\nДҮНЈАНЫ БҮРҮЈӘН ХӘСТӘЛИК ВӘ АҸЛЫГ\n«Ҝаһ бурада, ҝаһ орада гытлыглар вә хәстәликләр олаҹаг» (Лука 21:11).\nҺӘР ЈЕРИ БҮРҮЈӘН ГАНУНСУЗЛУГ ВӘ ДИНИ МҮНАГИШӘЛӘР\n«Чохлу јаланчы пејғәмбәр пејда олуб бир чохларыны алдадаҹаг. Һәрҹ-мәрҹлик баш алыб ҝетдијиндән әксәр инсанларда мәһәббәт сојујаҹаг» (Мәтта 24:11, 12).\nҜӨРҮНМӘМИШ МИГЈАСДА ӘХЛАГИ ВӘ СОСИАЛ БӨҺРАН\n«Ахырзаманда сон дәрәҹә чәтин бир вахт ҝәләҹәк. Чүнки инсанлар худбин, пулпәрәст... вәфасыз, доғмаларыны севмәјән, барышмаз, бөһтанчы, өзүнә һаким олмајан, залым, јахшылығын дүшмәни, хаин, тәрс, тәкәббүрлү олаҹаглар» (2 Тимутијә 3:1—4).\nАЛЛАҺЫН ПАДШАҺЛЫҒЫ ҺАГГЫНДА ХОШ МҮЖДӘ БҮТҮН ДҮНЈАДА ТӘБЛИҒ ОЛУНУР\n«Падшаһлыг һаггындакы бу мүждә халгларын һамысына шәһадәт олсун дејә, бүтүн јер үзүндә тәблиғ едиләҹәк вә сон о вахт ҝәләҹәк» (Мәтта 24:14).\nТӘНГИДЧИЛӘР СОНУН ЈАХЫН ОЛМАСЫ ФИКРИНИ ИНКАР ЕДИРЛӘР\n«Ахырзаманда кинајә илә данышан ришхәндчиләр... дејәҹәкләр: “Бәс һаны онун вәд едилмиш һүзуру? Ахы дәдә-бабаларымыз өлүм јухусуна ҝедәндән бәри һәр шеј јарадылышдан та индијәдәк олдуғу кими дурур”» (2 Бутрус 3:3, 4).


Q=3	C=1	SS=0	LS=1	PS=1	DC=0	LC=0	SD=0	BS=5	G0=78	G1=66	G2=34	DLID=az_RU	BODY=Руһани ҹәннәт, үчүнҹү ҝөј вә руһани мәбәд | Тәлим\nРуһани ҹәннәти ҝенишләндирәк\nӘзијјәтли ҝүнләрдә Јеһоваја хидмәт\nӘмәјини кимин ҝөрмәси өнәмлидир?\nАллаһын Падшаһлығына садиг галын!\nБизим ибадәт јерләримиз\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Перу жест дили Сејшел креолу Тувалу Увеа Украјна Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (тоба) бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју килуба кинјаруанда кирунди кисси кичуа (Имбабура) кореја крио ламба латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nҜөзәтчи гүлләси (тәлим нәшри) | ијул 2015\n«Ајағымчүн олан јери еһтишамлы едәҹәјәм» (ӘШЈ. 60:13).\nНӘҒМӘ: 102, 75\nИЗАҺ ЕДӘ БИЛӘРСИНИЗ?\nЈеһованын һәгиги хидмәтчиләринин ән үмдә арзусу нәдир?\nҺәвари Булусун ҝөрүнтүдә ҝөрдүјү «ҹәннәт» нәдир?\nРуһани ҹәннәти неҹә ҝенишләндирә биләрик?\n1, 2. Төвратда «кәтил» сөзү нәләрә аид ишләнир?\nЈЕҺОВА АЛЛАҺ нида етмишди: «Ҝөјләр Мәним тахтымдыр, јер ајағым алтындакы кәтилдир» (Әшј. 66:1). Өз «кәтили» һагда Јеһова һәмчинин билдирмишди: «Ајағымчүн олан јери еһтишамлы едәҹәјәм» (Әшј. 60:13). Јеһова буну неҹә едир? Аллаһын «кәтилиндә» јашајан бизләр үчүн бу, һансы мәнаны кәсб едир?\n2 Төвратда кәтил сөзү јерә аид ишләнмәклә јанашы, һәм дә мәҹази мәнада гәдим Исраилдәки мәбәди билдирир (1 Салн. 28:2; Зәб. 132:7). Јердә јерләшән бу мәбәд һәгиги ибадәтин мәркәзи иди. Бу сәбәбдән бу мәбәд Јеһованын ҝөзүндә сөзүн әсил мәнасында ҝөзәл иди вә онун мөвҹудлуғу Јеһованын ајағы үчүн олан јери еһтишамлы едирди.\n3. Јеһованын бөјүк руһани мәбәди нәдир вә о, нә вахт пејда олду?\n3 Бәс бу ҝүн һәгиги ибадәтин мәркәзи һарадыр? Бу, јер үзүндә тикилмиш һансыса бир мәбәд јох, руһани мәбәддир. Бу мәбәд исә Јеһованы истәнилән тикилидән гат-гат артыг шәрәфләндирир. Руһани мәбәд Иса Мәсиһин каһинлији вә гурбанлығы васитәсилә бәшәријјәти Аллаһла барышдыран тәдбирдир. Бу мәбәд ерамызын 29-ҹу илиндә Иса вәфтиз олунуб Јеһованын бөјүк руһани мәбәдинин Баш каһини кими мәсһ олунан заман пејда олду (Ибр. 9:11, 12).\n4, 5. а) Јеһованын хидмәтчиләринин ән үмдә арзусу 99-ҹу мәзмурда неҹә тәсвир олунур? б) Биз өзүмүзә һансы суалы вермәлијик?\n4 Биз руһани мәбәдә ҝөрә Јеһоваја сон дәрәҹә миннәтдарыг. Буна ҝөрә дә Јеһованын адыны, мәрһәмәтлә вердији фидјәни аләмә ҹар чәкәрәк Ону мәдһ едирик. Бәли, бу ҝүн дүнјада сәккиз милјондан чох һәгиги мәсиһи ҝеҹә-ҝүндүз Јеһованын еһтишамыны бәјан едир! Башга динләрин үзвләри јанлыш олараг дүшүнүрләр ки, онлар Аллаһы ҝөјә ҝедәндә мәдһ едәҹәкләр. Анҹаг онлардан фәргли олараг, Јеһованын Шаһидләри дәрк едирләр ки, Аллаһы инди вә бурада, јер үзүндә мәдһ етмәк лазымдыр.\n5 Она ҝөрә дә биз Зәбур 99:1—3, 5—7 ајәләриндә һаггында бәһс едилән мөмин инсанларын нүмунәсини изләјирик. (Ајәләри охујун.) Һәмин мәзмурда ҝөстәрилдији кими, Муса, Һарун вә Ишмуил өз дөврләриндә Аллаһын һәгиги ибадәт үчүн ҝөрдүјү тәдбири там дәстәкләјирдиләр. Мүасир дөврдә исә мәсһ олунмуш мәсиһиләр Иса илә бирликдә каһин олмаг үчүн ҝөјә ҝетмәздән әввәл руһани мәбәдин јердәки һәјәтиндә сәдагәтлә хидмәт едирләр. Милјонларла «башга гојунлар» онлара дајаг олурлар (Јәһ. 10:16). Бу ики групдан олан инсанларын үмиди мүхтәлиф олса да, онлар вәһдәт ичиндә бурада, Јеһованын кәтилиндә Она ибадәт едирләр. Анҹаг јахшы олар ки, һәр биримиз өзүмүздән сорушаг: «Мән Јеһованын һәгиги ибадәт үчүн олан тәдбирини там дәстәкләјирәм?»\nАЛЛАҺЫН РУҺАНИ МӘБӘДИНДӘ ХИДМӘТ ЕДӘНЛӘР МҮӘЈЈӘНЛӘШИР\n6, 7. Биринҹи әсрдә мәсиһи јығынҹағында һансы проблем баш галдырды вә әсрләр сонра нәјә лүзум јаранды?\n6 Мәсиһи јығынҹағынын тәсис едилмәсинин үстүндән һеч бир әср кечмәмишди ки, габагҹадан дејилмиш дөнүклүк јајылмаға башлады (Һәв. 20:28—30; 2 Салон. 2:3, 4). Беләҹә, руһани мәбәддә Аллаһа һәгигәтән хидмәт едәнләри мүәјјәнләшдирмәк ҝет-ҝедә чәтинләшди. Әсрләр сонра Јеһова тахта чыхмыш Иса Мәсиһ васитәсилә кимин ким олдуғуна ајдынлыг ҝәтирди.\n7 1919-ҹу илдә кимләрин Јеһованы разы салдығы вә Онун руһани мәбәдиндә хидмәт етдији артыг там мүәјјәнләшмишди. Онлар руһани ҹәһәтдән тәмизләнмишдиләр ки, Аллаһа даһа мәгбул шәкилдә хидмәт едә билсинләр (Әшј. 4:2, 3; Мәл. 3:1—4). Әсрләр өнҹә һәвари Булусун ҝөрдүјү ҝөрүнтү кичик мигјасда һәјата кечмәјә башлады.\n8, 9. Һәвари Булусун ҝөрүнтүдә ҝөрдүјү ҹәннәти нәләрә аид етмәк олар?\n8 Һәвари Булусун ҝөрдүјү ҝөрүнтү 2 Коринфлиләрә 12:1—4 ајәләриндә тәсвир олунуб. (Ајәләри охујун.) Булус ҝөрдүјү фөвгәлбәшәр ҝөрүнтүнү вәһј адландырмышды. Бу вәһј онун ҝүнләринә јох, ҝәләҹәјә аид иди. Һәвари Булус «үчүнҹү ҝөјә» апарыларкән орада «ҹәннәт» ҝөрмүшдү. Бәс бу, һансы ҹәннәт иди? Булусун бәһс етдији ҹәннәт јердәки ҹәннәти, руһани ҹәннәти вә ҝөјдәки ҹәннәти билдирирди. Ҝәләҹәкдә бунларын үчү дә ејни вахтда мөвҹуд олаҹаг. Булусун ҝөрдүјү ҹәннәти ҝәләҹәкдә јер үзүндә олаҹаг ҹәннәтә аид етмәк олар (Лука 23:43). Буну һәмчинин јени дүнјада там мәнада јашанаҹаг руһани ҹәннәтә дә шамил етмәк олар. Бундан әлавә, бу ҹәннәти «Аллаһын ҹәннәти»нә, јәни сәмави аләмдә Јеһованын дәрҝаһындакы мүбарәк мүһитә аид етмәк олар (Вәһј 2:7).\n9 Бәс нәјә ҝөрә һәвари Булус «дилә ҝәтирилмәси, дејилмәси јасаг олан сөзләр» ешитдијини демишди? Чүнки һәмин вахт онун вәһјдә ҝөрдүјү һејрәтамиз шејләри тәфәррүаты илә изаһ етмәјин вахты дејилди. Лакин бу ҝүн Аллаһын халгынын саһиб олдуғу немәтләрдән данышмаг олар.\n10. Нәјә ҝөрә руһани ҹәннәт вә руһани мәбәд ејни мәнаны дашымыр?\n10 Биз «руһани ҹәннәт» ифадәсини тез-тез ишләдирик. Бу ифадә Аллаһла вә диндашларымызла сүлһдә олмаға јол ачан надир, руһани немәтләрлә зәнҝин вәзијјәтимизи тәсвир едир. Амма елә нәтиҹәјә ҝәлмәмәлијик ки, руһани ҹәннәт вә руһани мәбәд ејни шејдир. Руһани мәбәд Аллаһын һәгиги ибадәт үчүн ҝөрдүјү тәдбирдир. Руһани ҹәннәтин сајәсиндә исә кимләрин Аллаһы разы салдығы вә кимләрин бу ҝүн Онун руһани мәбәдиндә хидмәт етдији мүәјјәнләшир (Мәл. 3:18).\n11. Бу ҝүн руһани ҹәннәтлә бағлы һансы шәрәфә лајиг ҝөрүлмүшүк?\n11 Јеһованын 1919-ҹу илдән гејри-камил бәндәләринә јер үзүндә руһани ҹәннәти беҹәрмәк, мөһкәмләндирмәк вә ҝенишләндирмәк ишиндә Онунла бирҝә чалышмаға изин вермәси бөјүк шәрәфдир. Бу ҝөзәл ишдә сән дә иштирак едирсән? Мәҝәр бу шәрәф сәни тәшвиг етмир ки, Јеһованын ајағы үчүн олан јери еһтишамлы етмәк ишиндә бундан сонра да Онунла бирҝә чалышасан?\nЈЕҺОВАНЫН ТӘШКИЛАТЫ ДАҺА ДА ҜӨЗӘЛЛӘШИР\n12. Әшија 60:17 ајәсиндәки пејғәмбәрлијин јеринә јетмәсини нә сүбут едир? (Мәгаләнин әввәлиндәки шәклә бахын.)\n12 Јеһованын тәшкилатынын јердәки һиссәсиндә баш верән мөһтәшәм дәјишикликләр барәдә Әшија 60:17 ајәсиндә габагҹадан хәбәр верилмишди. (Ајәни охујун.) Ҝәнҹләр, јахуд һәгигәтә тәзәликҹә ҝәләнләр бу дәјишикликләр барәдә ја охујублар, ја да башгаларындан ешидибләр. Амма бунларын шәхсән шаһиди олан баҹы-гардашларымыз да аз дејил. Онлар әминдирләр ки, Јеһова тахтда отуран Падшаһ Иса васитәсилә Өз тәшкилатына рәһбәрлик едир. Онларын бу әминлијинин там әсасы вар. Бу ҹүр әминлик биздә дә вар. Бу баҹы-гардашларын руһландырыҹы сөһбәтләри сәнин иманыны мөһкәмләндирә вә Јеһоваја етибарыны артыра биләр.\n13. Зәбур 48:12—14 ајәләри үзәримизә һансы мәсулијјәти гојур?\n13 Һәгигәтдә олдуғумуз мүддәтдән асылы олмајараг, һәр биримиз Јеһованын тәшкилаты барәдә башгаларына данышмалыјыг. Белә бир шәр, мурдар, залым дүнјада руһани ҹәннәтин мөвҹудлуғу әсил мөҹүзәдир. Јеһованын тәшкилатында, јәни «Сион»да баш верән мөһтәшәм ишләри вә руһани ҹәннәтлә бағлы һәгигәти ҹанла-башла ҝәләҹәк нәсилләрә өтүрмәлијик. (Зәбур 48:12—14 ајәләрини охујун.)\n14, 15. Тәшкилатда 1970-ҹи илләрдә һансы дәјишиклик едилди вә бу, нәјә ҝөрә фајдалы олду?\n14 Арамызда олан јашлылар Јеһованын тәшкилатынын јердәки һиссәсини даһа да ҝөзәлләшдирән дәјишикликләрин бәзиләринин шаһиди олмушлар. Онларын јадындадыр ки, бир вахтлар јығынҹагда ағсаггаллар шурасы јох, јығынҹаг хидмәтчиси, өлкәләрдә филиал комитәси јох, филиал хидмәтчиси олурду. Ҝөстәришләри Јеһованын Шаһидләринин јахшы танынан Рәһбәрлик Шурасы јох, Ҝөзәтчи Гүлләси Ҹәмијјәтинин президенти верирди. Дүздүр, бу садиг гардашларын һәмишә көмәкчиләри олурду, амма јенә дә јығынҹагларда, филиалда вә баш идарәдә гәрарлары, әсасән, бир нәфәр верирди. 1970-ҹи илләрдә едилән дәјишикликләрдән сонра нәзарәт иши артыг бир нәфәрин јох, ағсаггаллардан ибарәт комитәләрин өһдәсинә дүшүр.\n15 Бу дәјишикликләрин бөјүк фајдасы олуб. Әслиндә бу, белә дә олмалы иди. Белә ки, Мүгәддәс Китабда гојулан әнәнә ҝетдикҹә даһа јахшы баша дүшүлүрдү вә буна ујғун олараг да дәјишикликләр едилирди. Артыг әсас ролу бир нәфәр ојнамыр. Јеһованын тәгдим етдији «инсан тимсалында һәдијјәләр»ин һамысынын ҝөзәл кејфијјәтләри бир јердә тәшкилата фајда ҝәтирир (Ефес. 4:8; Мәс. 24:6).\nЈеһова дүнјанын һәр јериндә јашајан инсанлара мөһтаҹ олдуглары рәһбәрлији тәгдим едир (16 вә 17-ҹи абзаса бахын)\n16, 17. Сон дәјишикликләрдән һансы сәнә хүсусилә хош тәсир бағышлајыр вә нә үчүн?\n16 Јахуд ҝөтүрәк бу јахынларда едилән дәјишикликләри. Мәсәлән, нәшрләримизин ҝөрүнүшүндә, мәзмунунда вә ја пајланма үсулларында дәјишикликләр едилиб. Практики, ҝөзохшајан нәшрләри тәблиғ вахты инсанлара тәклиф етмәк бизә бөјүк мәмнунлуг ҝәтирир. Һабелә, биз Јеһова кими, инсанларын гајғысына галдығымызы ҝөстәрәрәк һәгигәти јајмаг үчүн сон технолоҝијадан, мәсәлән, jw.org сајтындан истифадә едирик. Беләҹә, дүнјанын һәр јериндә јашајан инсанлара мөһтаҹ олдуглары илаһи рәһбәрлији тәгдим едирик.\n17 Һәмчинин аиләви ибадәт ахшамы кечирмәјә вә ја даһа чох мүталиә етмәјә имкан верән дәјишиклијин дә нә гәдәр јеринә дүшдүјүнү унутмамалыјыг. Бундан башга, бөјүк топлантыларын програмы да мүкәммәлләшир. Биз тез-тез дејирик ки, илдән-илә топлантыларымыз даһа да мараглы олур. Тәшкилатымыздакы чохсајлы мәктәбләрдә даһа чох илаһи тәлим верилмәси дә, сөзсүз ки, бизи севиндирир. Бүтүн бу дәјишикликләрдә Јеһованын әли ајдын ҝөрүнүр. Бәли, Јеһова Аллаһ Өз тәшкилатыны вә руһани ҹәннәти ҝүнү-ҝүндән ҝөзәлләшдирир.\nРУҺАНИ ҸӘННӘТИН ҜЕНИШЛӘНМӘСИНӘ СӘНИН ТӨҺФӘН\n18, 19. Руһани ҹәннәтин ҝөзәлләшмәсинә неҹә төһфә верә биләрик?\n18 Јеһованын бизә руһани ҹәннәтимизи ҝөзәлләшдирмәјә изин вермәси бөјүк шәрәфдир. Биз буну Падшаһлыг һагда мүждәни ҹанла-башла тәблиғ етмәклә вә даһа чох шаҝирд һазырламагла едирик. Һәр дәфә кимәсә һәјатыны Јеһоваја һәср етмәјә көмәк едәндә руһани ҹәннәтин сәрһәдләрини ҝенишләндиририк (Әшј. 26:15; 54:2).\n19 Биз өз хасијјәтимизи дурмадан јахшылашдырмагла да руһани ҹәннәтин ҝөзәлләшмәсинә төһфә веририк. Бунунла, бу ҹәннәти кәнардан баханлар үчүн даһа да ҹәлбедиҹи едирик. Чох вахт елә олур ки, инсанлары Аллаһын тәшкилатына, Аллаһа вә Мәсиһә Мүгәддәс Китаб хәбәриндән чох, бизим тәмизлијимиз, сүлһпәрвәрлијимиз ҹәлб едир.\nСән руһани ҹәннәтин сәрһәдләринин ҝенишләнмәсинә өз төһфәни верә биләрсән (18 вә 19-ҹу абзаса бахын)\n20. Мәсәлләр 14:35 ајәсини нәзәрә алсаг, арзумуз нә олмалыдыр?\n20 Ҝөзәл руһани ҹәннәтимизи ҝөрмәк Јеһованы вә Исаны чох севиндирир. Бу ҝүн ону ҝөзәлләшдирмәкдән дујдуғумуз севинҹ ҝәләҹәкдә јери ҹәннәтә чевирәркән дујаҹағымыз севинҹин јанында, санки, бир дамладыр. Ҝәлин Мәсәлләр 14:35 ајәсиндәки сөзләри һеч вахт јадымыздан чыхармајаг: «Падшаһ ағыллы гулундан разы галар». Руһани ҹәннәтин ҝөзәлләшмәсинә төһфә верәркән ҝәлин һәмишә ағылла давранаг.\nҜӨЗӘТЧИ ГҮЛЛӘСИ (ТӘЛИМ НӘШРИ) ијул 2015


Q=18	C=2	SS=0	LS=10	PS=5	DC=0	LC=0	SD=0	BS=1	G0=36	G1=25	G2=15	DLID=az_RU	BODY=Нәһәмја 13 | Онлајн Мүгәддәс Китаб | Јени дүнја тәрҹүмәси\nНәһәмјанын сонракы ислаһатлары (1—31)\nОндабирләр верилмәлидир (10—13)\nШәнбә ҝүнүнү мурдарламамалы (15—22)\nЈаделлиләрлә никаһ мүһакимә олунур (23—28)\n13 Һәмин ҝүн халга Мусанын китабы охунду.+ Китабда јазылмышды ки, әмуниләр вә муабиләр+ һеч вахт Аллаһын иҹмасына дахил ола билмәзләр.+ 2 Чүнки онлар исраиллиләри су илә, чөрәклә гаршыламамыш, әксинә, онлара ләнәт јағдырмаг үчүн Бәләми муздла тутмушдулар.+ Лакин Аллаһымыз ләнәти хејир-дуаја чевирмишди.+ 3 Халг Төвратда* јазылан бу сөзләри ешидән кими бүтүн јаделлиләри исраиллиләрдән ајырмаға башлады.+ 4 Бундан габаг Аллаһымызын евинин анбар отагларына*+ Тубијјәнин+ гоһуму каһин Әлјасиб+ нәзарәт едирди. 5 О, бөјүк бир анбар отағыны Тубијјәнин ихтијарына вермишди. Әввәлләр орада тахыл тәгдимәси, күндүр, әшјалар, еләҹә дә лавилиләр, мәзмур охујанлар вә дарваза кешикчиләри үчүн ајрылан тахылын, тәзә шәрабын, јағын+ онда бири, һәмчинин каһинләр үчүн верилән бәхшишләр сахланылырды.+ 6 Бу һадисәләр баш верәндә мән Јерусәлимдә дејилдим, чүнки Бабил һөкмдары Артаксерксин+ һакимијјәтинин отуз икинҹи илиндә+ һөкмдарын јанына ҝетмишдим. Бир мүддәт сонра ҝери гајытмаг үчүн ондан изин истәдим. 7 Сонра Јерусәлимә гајытдым вә Әлјасибин+ ҝөрдүјү пис әмәлдән хәбәр тутдум. О, Аллаһын евинин һәјәтиндә Тубијјәјә+ анбар отағы вермишди. 8 Бу, мәним һеч хошума ҝәлмәди. Буна ҝөрә дә Тубијјәнин бүтүн әшјаларыны отагдан бајыра тулладым. 9 Сонра тапшырдым ки, анбар отагларыны тәмизләсинләр. Аллаһын евинин әшјаларыны, тахыл тәгдимәсини вә күндүрү јенидән ора гојдум.+ 10 Һәмчинин өјрәндим ки, лавилиләрин пајлары+ верилмәдијинә ҝөрә+ хидмәт едән лавилиләр вә мәзмур охујанлар чыхыб өз торпагларына ҝедибләр.+ 11 Мән мәмурлары+ тәнбеһ едиб дедим: «Нә үчүн Аллаһын еви диггәтсиз галыб?»+ Сонра лавилиләри топладым вә онлары јенидән өз ишләринин башына гојдум. 12 Бүтүн Јәһуда халгы да тахылын, тәзә шәрабын вә јағын онда бирини+ анбар отагларына ҝәтирди.+ 13 Сонра мән анбар отагларынын нәзарәтини каһин Шәләмјаја, мирзә Садыға, лавили Фәдаја һәвалә етдим вә Мәтәнјаһ оғлу Зәггурун оғлу Һәнаны онлара көмәкчи гојдум. Чүнки бу адамлар етибарлы адамлар кими танынырды. Онларын вәзифәси гардашларына пај бөлүшдүрмәк иди. 14 Еј Аллаһым, мәни јадындан чыхартма.+ Сәнин евин үчүн, евиндәки хидмәтләрин иҹрасы үчүн сәдагәтлә чалышдығымы хатириндән силмә.+ 15 О вахтлар ҝөрдүм ки, Јәһудада халг шәнбә ҝүнү үзүмсыханда үзүм тапдалајыр,+ улаглара тахыл, шәраб, үзүм, әнҹир вә диҝәр маллар јүкләјиб Јерусәлимә ҝәтирир.+ Мән онлара хәбәрдарлыг етдим ки, бир дә һәмин ҝүн һеч нә сатмасынлар*. 16 Јерусәлимдә јашајан сурлулар балыг вә ҹүрбәҹүр маллар ҝәтириб шәнбә ҝүнү шәһәрдә јәһудалылара сатырдылар.+ 17 Онда мән Јәһуда әсилзадәләрини тәнбеһ едиб дедим: «Бу нә ишдир тутурсунуз? Нијә шәнбә ҝүнүнү мурдарлајырсыныз? 18 Мәҝәр Аллаһымызын бүтүн бу бәлалары бизим вә бу шәһәрин башына ҝәтирмәсинә сәбәб ата-бабаларынызын елә бу әмәлләри олмајыб? Инди сиз шәнбә ҝүнүнү мурдарлајараг Аллаһын Исраилә гаршы гәзәбини даһа да аловландырырсыныз».+ 19 Һәлә шәнбә башламамыш, Јерусәлимин дарвазалары үзәринә көлҝә дүшәркән мән дарвазалары бағлатдырдым вә шәнбә гуртарана гәдәр ачмамағы әмр етдим. Бир нечә нөкәрими дарвазаларын ағзына гојдум ки, шәнбә ҝүнү шәһәрә һеч бир јүк ҝәтирилмәсин. 20 Буна ҝөрә дә таҹирләр вә ҹүрбәҹүр маллар ҝәтириб сатанлар бир-ики дәфә Јерусәлимдән кәнарда ҝеҹәләмәли олдулар. 21 Онда мән онлара хәбәрдарлыг едиб дедим: «Нијә бүтүн ҝеҹәни диварын өнүндә кечирирсиниз? Бир дә белә етсәниз, сизи говаҹағам!» О вахтдан онлар даһа шәнбә ҝүнү ҝәлмәдиләр. 22 Мән лавилиләрә тапшырдым ки, шәнбә ҝүнүнү мүгәддәс тутмаг+ үчүн һәмишә өзләрини пакласынлар вә ҝәлиб дарвазаларда кешик чәксинләр. Еј Аллаһым, буна ҝөрә дә мәни јахшылыгла хатырла, бөјүк мәһәббәтинә ҝөрә мәнә рәһм ет.+ 23 Һәмчинин о ҝүнләрдә ашдодлулардан+, әмуниләрдән вә муабиләрдән+ арвад алан јәһудиләри ҝөрдүм.+ 24 Онларын ушагларынын јарысы Ашдод дилиндә вә башга халгларын дилиндә данышырды. Һеч бири јәһуди дилини билмирди. 25 Мән онлары тәнбеһ едиб ләнәтләдим, бир нечә кишини дөјүб+ сачыны јолдум. Онлары Аллаһа анд ичдириб дедим: «Нә онларын оғулларына гыз верин, нә дә өзүнүзә вә оғулларыныза онлардан гыз алын.+ 26 Мәҝәр Исраил падшаһы Сүлејман да бунлара ҝөрә ҝүнаһа батмамышды? Халглар ичиндә онунтәк падшаһ јох иди.+ О, Аллаһын севимли бәндәси иди.+ Аллаһ ону бүтүн Исраил үзәриндә падшаһ гојмушду. Јаделли арвадлар һәтта ону да ҝүнаһа батырдылар.+ 27 Сиз дә јаделли арвадлар алараг Аллаһа хәјанәт етдиниз. Бу ҹүр мәнфур һәрәкәтә, белә бир биабырчылыға неҹә јол вердиниз?»+ 28 Баш каһин Әлјасибин+ оғлу Јуаданын+ оғулларындан бири һурунлу Санбалатын+ күрәкәни иди. Буна ҝөрә мән ону говдум. 29 Еј Аллаһым, онлары јадда сахла, онлар каһинлији, каһинләрлә вә лавилиләрлә бағланан әһди+ мурдарлајыблар. 30 Мән онлары бүтүн јаделлиләрин тәсириндән тәмизләдим, каһинләрлә лавилиләрин һәр бирини өз ишинә гојдум.+ 31 Онлара тәјин олунмуш вахтда одун+ вә мәһсулун нүбарыны ҝәтирмәји тапшырдым. Еј Аллаһым, мәни јахшылыгла хатырла.+\n^ Диҝәр вариант: мән һәмин ҝүн онлара хәбәрдарлыг етдим ки, һеч нә сатмасынлар.


Q=18	C=18	SS=7	LS=0	PS=2	DC=13	LC=0	SD=0	BS=3	G0=14	G1=8	G2=5	DLID=az_RU	BODY=Јадыныздадырмы? — декабр 2013 | Тәлим\n«Ҝөзәтчи гүлләси»нин сон сајларыны диггәтлә охумусунуз? Елә исә ашағыдакы суаллара ҹаваб вермәјә чалышын.\nИса «зинданда олан руһани варлыглара» нә заман тәблиғ етмишди? (1 Пет. 3:19).\nИса дирилдикдән бир мүддәт сонра ҝүнаһлы мәләкләрә лајиг олдуглары ҹәзаны бәјан етди (15/6, сәһифә 23).\nИкинҹи никаһда һансы үч чәтинлик јарана биләр?\nКечмиш хатирәләр; көһнә достлар; әввәлки һәјат јолдашынын хәјанәти уҹбатындан јаранан етибарсызлыг (1/7, сәһифә 9, 10).\nИса гојунлары кечиләрдән нә заман ајыраҹаг? (Мат. 25:32).\nБу, Иса бөјүк мүсибәт заманы ҝәләндә, јалан дин мәһв оландан сонра баш верәҹәк (15/7, сәһифә 6).\nБуғда вә алаг отлары мәсәлиндә хатырланан ганунсуз ишләр ҝөрәнләр нә заман ағлашыб дишләрини гыҹајаҹаглар? (Мат. 13:36, 41, 42).\nОнлар бөјүк мүсибәт заманы мәһвдән ҹанларыны гуртара билмәјәҹәкләрини ҝөрәндә чарәсиз һалда ағлашаҹаг вә гәзәбдән «дишләрини гыҹајаҹаглар» (15/7, сәһифә 13).\nИсанын садиг вә ағыллы нөкәр барәдә дедикләри нә заман јеринә јетәҹәк? (Мат. 24:45—47).\nБу пејғәмбәрлик ерамызын 33-ҹү илинин Әллинҹи ҝүн бајрамында јох, 1914-ҹү илдән сонра јеринә јетмәјә башлајыб. 1919-ҹу илдә Иса нөкәри евиндәки гуллугчуларын үзәринә тәјин етди. Евдәки гуллугчулара руһани гиданы гәбул едән бүтүн мәсиһчиләр дахилдир (15/7, сәһифә 21—23).\nИса бүтүн әмлакынын идарәсини нөкәрә нә вахт тапшырыр?\nБу, ҝәләҹәкдә, садиг нөкәр бөјүк мүсибәт заманы ҝөјләр мүкафатыны аланда баш верәҹәк (15/7, сәһифә 25).\nАллаһын вердији ҝүҹдән савајы, 230 нәфәр Јеһованын Шаһидинә Заксенхаузен һәбс дүшәрҝәсиндә өлүм маршындан сағ чыхмаға нә көмәк етди?\nАҹлыг вә хәстәлијин онлары әлдән салмасына бахмајараг, онлар бир-бирини дурмадан руһландырырдылар (15/8, сәһифә 18).\nНәјә ҝөрә исраиллиләрин Иордан чајындан Вәд олунмуш дијара кечмәләри барәдә мәлумат бизи руһландырыр?\nЧајын суларынын дашмасына бахмајараг, халгын чајы кечә билмәси үчүн Јеһова сују дајандырды. Чох еһтимал ки, бу, онларын Јеһоваја иманларыны вә етибарларыны мөһкәмләндирди. Бу мәлумат бизи дә руһландыра биләр (15/9, сәһифә 16).\nМүгәддәс Китабда рәнҝләрин тез-тез хатырланмасы нәји ҝөстәрир?\nМүгәддәс Китабда рәнҝләрин истифадә олунмасы ҝөстәрир ки, Аллаһ рәнҝләрин инсанлара емосинал тәсир ҝөстәрдијини вә мүәјјән шејләри хатырламаға көмәк етдијини баша дүшүр (1/10 сәһифә 14, 15).\nМикеја 5:5 ајәсиндәки башчылар барәдә пејғәмбәрлик бу ҝүн неҹә јеринә јетир?\nБиз баша дүшүрүк ки, Микеја 5:5 ајәсиндә хатырланан башчылар Аллаһын халгыны габагҹадан дејилмиш һүҹумдан горујан јығынҹагда тәјин олунмуш ағсаггаллардыр (15/11, сәһифә 20).\nЈадыныздадырмы? — декабр 2013\nЈадыныздадырмы? — 2015-ҹи ил, ијун\nЈадыныздадырмы? Декабр 2014


Q=2	C=0	SS=0	LS=2	PS=0	DC=0	LC=0	SD=0	BS=1	G0=24	G1=21	G2=17	DLID=az_RU	BODY=Nur-az.com - Мәҹидинин филми вә мәзһәбчилик\n31 Октјабр 2016\nМәҹидинин филми вә мәзһәбчилик\nВә ја Һәзрәт Пејғәмбәр (с.ә.с) мүсәлманлары јенидән бирләшдирә биләҹәкми?\nИранлы мәшһур режиссор Мәҹид Мәҹидинин “Һәзрәт Мәһәммәд - Аллаһын елчиси” филми нәһајәт, Түркијәдә дә нүмајиш олунмаға башлады. Һәтта Истанбулда өтән һәфтәсону Мәҹид Мәҹидинин иштиракы илә Түркијәнин мәшһур сәнәт вә дин адамларынын дәвәт олундуғу гала кечирилди.\nФилмә бахан сәнәт вә дин адамларынын әксәријјәтинин фикри мүсбәтдир. Буну медиадакы јазылар да тәсдигләјир: сәнәт әсәри тәбии ҝүҹүнү ҝөстәриб, инсанлары һејран бурахыб.\nФилмә бахмамышам, бу сәбәбдән нәсә демәк фикрим јохдур. Әслиндә мөвзум там олараг бу филм дејил. М.Мәҹидинин дүнјаҹа мәшһур филм мүтәхәссисләрини дәвәт едәрәк 30 милјон доллар бүдҹә илә 5 ил (2 ил ссенаринин јазылмасы, 3 ил чәкилишләр) чалышдыгдан сонра ортаја чыхардығы бу филм Мустафа Аккадын мәшһур “Елчи” филминдән сонракы 30 иллик бошлугдан сонра һәм дә ҝөзләнилмәз олду. Бир сыра мүсәлман өлкәләри бу филмин нүмајишини гадаған етди. Елә Түркијәнин өзүндә дә филм бир ил јасаг олду. Өтән ил јајыма башлајан филмин бир илдән сонра Түркијә кинотеатрларына јол тапмасынын сәбәби дә бу иди.\nТәбии ки, бу гадағаларын архасында мүсәлманларын Пејғәмбәрин (с.ә.с) һәјатына олан һәссаслығындан даһа чох сијаси сәбәбләр тәсир едирди. Бәли, сијасәт кинода да олса, Ислам динини, мүсәлманлары “вурду”. Мәсәлә ондадыр ки, Мәҹидинин бу филми Јахын Шәргдә мүһарибәләрин, террорун вә бунун фонунда мәзһәбчи чағырышларын ҝүҹләндији бир дөврдә чәкилди.\nӘлбәттә, Һәзрәт Мәһәммәдин (с.ә.с) 12 јашына гәдәр олан һәјатыны мөвзу едән филмдә сүнни вә шиәләр арасында һансыса ҹидди фәрг мөвҹуд дејил. Үстәлик, Мәҹиди өзү дә етираф едир ки, һәссаслығы нәзәрә алараг 2 иллик арашдырмалары заманы сүнни вә шиә дин адамларынын төвсијәләрини нәзәрә алыб. Демәли ортада бир сәбәб вар - сијасәт.\nСон бир нечә илдә Сурија, Ираг вә Јәмән мәсәләси илә бағлы Иранла Сәудијјә Әрәбистаны, еләҹә дә заман-заман Түркијә арасында сојуг күләкләр әсир. Амма мөвзу сијасәт, ҝеосијаси рәгабәт, нүфуз мүбаризәси олса да, бу ишләр һәрләниб мәзһәб мөвзусу үзәринә ҝәлир. Һәтта о гәдәр ки, Сәудијјә Әрәбистанынын баш мүфтиси Иранлылары “мәҹуси” (атәшпәрәст), јәни фактики кафир адландырды.\nОхшар мөвгеләр Түркијәдә дә заман-заман үзә чыхыр. Үмумијјәтлә, һәр нә гәдәр мөвзу, проблем сијасәт олса да, сонда ҝәлиб дин үзәринә чыхыр. Бунун ән бариз вә аҹы нүмунәсини Мәҹидинин филминә мүнасибәтдә ҝөрдүк. Түркијәнин мәшһур мәдәнијјәт, сәнәт адамлары, дин хадимләри белә филмә бахмадан Мәҹидини тәнгид едир, “шиә бахышынын әкс олундуғу, сүннилик үчүн тәһлүкәли” олмасы һаггында рәјләр ортаја чыхды.\nБу “тәнгидчиләрин” әксәријјәти филмә бахмајыб. Буну өзләри дә етираф едирләр. Амма һеч кәс бу мәсәләнин архасында мәзһәб ајрылығы дејил, Анкара илә Теһран вә ја Теһранла әр-Ријад арасындакы сијаси рәгабәт олдуғуну етираф етмәк истәмир. Һәр кәс зәрбәни даһа ағыр јердән вурур, фәргиндә олмадан нифрәт, дүшмәнчилик јарадыр.\nҺәлә дә мәһз бу зәкаларын сајәсиндә мүсәлман күтләләри ејни өлкәни, ејни шәһәри бөлүшдүјү инсанлары “кафир, гәтли ваҹиб, азмыш” һесаб едир. Вә тәәссүф ки, Јахын Шәргдә Иран-Түркијә вә ја Иран-Сәудијјә рәгабәти ҝүҹләндикҹә бу нифрәт атмосфери даһа да гатылашыр.\nМүсәлман дүнјасы сағлам дүшүнҹә хәстәлији синдрому јашајыр. Сијасәт вә дин бир-биринин ичинә о гәдәр дәрининә гарышыб ки, сијаси просесләр дини дүшүнҹәјә тәсир едир вә мүсәлман күтләләр инанҹлары үзәриндән истисмар олунур. Вә тәәссүф ки, сијасәт бу ишдә ҝүҹлү әл ролуну ојнадығы үчүн әсл зијалыларын, ајдын фикирли инсанларын сәси ешидилмир.\nАнҹаг там үмидсиз олмаг да лазым дејил. Мәҹидинин филминә баханларын мүсбәт фикриләри, тәгдирли јазылар ҝөстәрди ки, сәнәт мүсбәт мәнада мүсәлман топлумуна тәсир етмәк ҝүҹүндәдир. Мәсәләнин дини тәрәфиндә бахсаг Һәзрәт Мәһәммәд (с.ә.с) амили бир мәнада јенидән мүсәлманлары бир араја ҝәтирмәк, бирлик јаратмаг ҝүҹүндәдир - сағлам дүшүнҹә өн планда оларса...\n4909 дәфә бахылыб


Q=16	C=12	SS=8	LS=4	PS=8	DC=8	LC=0	SD=0	BS=0	G0=20	G1=11	G2=5	DLID=az_RU	BODY=JW.ORG Видеолар Ҹәнуби Корејадакы шаҝирдләрә көмәк етди\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар варај волајта газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Ајакучо) кечуа (Куско) кинјаруанда кирунди кореја коса латыш лингала лози лувале луганда малагаси малајалам маратһ маҹар ндебеле (Зимбабве) оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк фин франсыз хорват чех чибемба читонга чичева шона јао јапон јоруба јунан ҝүрҹү һилигајнон һинд әрәб\nҸӘНУБИ КОРЕЈАДА Сјуҹонг адлы орта мәктәб методисти өз синфиндә www.jw.org сајтында јерләшән видеолардан истифадә едиб. О бөлүшүр: «Шаҝирдләрим “Әсил дост кимдир?” видеосуну чох бәјәндиләр. Видеоја бахдыгдан сонра онлар дедиләр: “Биз достлуғун белә олдуғуну тәсәввүр етмирдик. Бу, јени бир шејдир!” Бәзиләри билдирди ки, мәсләһәтә еһтијаҹлары оланда сајты зијарәт едәҹәкләр». Сјуҹонг әлавә едир: «Бүтүн иш јолдашларыма бу видеону мәсләһәт ҝөрдүм. Онлар дәрс үчүн белә ҝөзәл вәсаитин олдуғуна ҝөрә чох севинмишдиләр».\nҸәнуби Корејадакы бир чох шаҝирдин хошуна ҝәлән диҝәр видео исә «Әл-гол атмадан хулиганын ҹавабыны вер» адлы гәләм анимасијасыдыр. Ҝәнҹләрарасы зоракылыгла мүбаризә апаран бир тәшкилатла әмәкдашлыг едән бир мүәллим бу видеону шаҝирдләринә ҝөстәрди. О дејир: «Бу видеода шаҝирдләрин ән чох хошуна ҝәлән шәкилләр олду. Бундан әлавә, видеонун өзәллији одур ки, орада нәинки зоракылығын өһдәсиндән ҝәлмәк, һәтта белә вәзијјәтә дүшмәмәјин јолу ҝөстәрилир». Һәмин тәшкилат бу видеону ибтидаи вә орта мәктәбләрдә истифадә етмәк үчүн иҹазә истәди. Видеону истифадә етмәјә иҹазә верилди. Һәтта полис нүмајәндәләри дә www.jw.org сајтындакы видеолардан истифадә едирләр.\nСиз бу сајтла һәлә таныш дејилсиниз? Онда сизә бу сајта дахил олмағы мәсләһәт ҝөрүрүк. Сајтдан истифадә етмәк чох асандыр. Орадакы аудио вә видео материаллары, Мүгәддәс Китабы вә диҝәр нәшрләри пулсуз јүкләјә биләрсиниз.\n№ 5, 2016 | Иса пејғәмбәр — тарихи шәхсијјәт\nОЈАНЫН! № 5, 2016 | Иса пејғәмбәр — тарихи шәхсијјәт


Q=0	C=0	SS=0	LS=0	PS=0	DC=0	LC=0	SD=0	BS=1	G0=18	G1=16	G2=4	DLID=az_RU	BODY=Ибраһим пејғәмбәр вә арвады Сара\n«Јеһованын Шаһидләри» јени јаранмыш динин ады дејил. Һәлә 2700 ил габаг Јеһова Аллаһын хидмәтчиләри Онун «шаһидләри» адланырдылар (Әшија 43:10—12). 1931-ҹи илә гәдәр «Мүгәддәс Китаб Тәдгигатчылары» адланан тәшкилат һәмин илдән етибарән «Јеһованын Шаһидләри» адланыр. Бәс нәјә ҝөрә мәһз «Јеһованын Шаһидләри»?\nАллаһын адыны дашыјырыг. Јеһова Аллаһын адыдыр. Мүгәддәс Китабын гәдим әлјазмаларында Аллаһын адына једди мин дәфә раст ҝәлинир. Мүгәддәс Китабы тәрҹүмә едәркән бәзи тәрҹүмәчиләр Јеһова адыны Рәбб, Худавәнд вә ја Аллаһ сөзләри илә әвәз едибләр. Һалбуки Аллаһ Өз адыны Муса пејғәмбәрә ачыглајаркән демишди: «Адым әбәдилик будур» (Чыхыш 3:15). Бунунла Јеһова Аллаһ Өзүнү јаланчы танрылардан ајырмышды. Биз фәхр едирик ки, Аллаһын мүгәддәс адыны дашыјырыг.\nФәалијјәтимизин мәгсәдини ачыглајыр. Та гәдимдән башлајараг, әсрләр бојунҹа Аллаһын садиг бәндәләри Онун барәсиндә шәһадәт вермишләр. Онларын сырасында Һабил, Нуһ, Ибраһим, Сара, Муса, Давуд вә диҝәр мүбарәк инсанларын адыны чәкмәк олар. Онлар Аллаһын Кәламында «шаһидләр булуду» адланыр (Ибраниләрә 11:4—12:1). Мәһкәмәдә ҝөрүб-ешитдикләрини сөјләјән шаһид кими, биз дә Аллаһ һаггында өјрәниб-билдијимиз шејләри сөјләјирик.\nИса пејғәмбәрин гојдуғу јолла ҝедирик. Аллаһын Кәламында Иса пејғәмбәр «садиг вә һәгиги шаһид» адланыр (Вәһј 3:14). О, инсанлара Аллаһын адыны ачыр вә Онун барәсиндә шәһадәт верирди (Јәһја 17:26; 18:37). Буна ҝөрә Иса пејғәмбәрин гојдуғу јолла ҝедән адамлар Јеһова Аллаһы тәмсил етмәли вә Онун адыны бәјан етмәлидирләр. Јеһованын Шаһидләри дә елә бу мәгсәдә хидмәт едирләр.\nНәјә ҝөрә «Мүгәддәс Китаб Тәдгигатчылары» «Јеһованын Шаһидләри» адыны гәбул етдиләр?\nЈеһова Аллаһ барәдә шәһадәт верән инсанлар нә вахтдан мөвҹуддур?\nБиз кимдән өрнәк алараг Јеһова Аллаһ барәдә шәһадәт веририк?\nЈеһованын Шаһидләринин ибадәт ҝөрүшләринә ҝедәндә орадакыларла таныш олун. Онларын нәјә ҝөрә бу јолу сечдији илә марагланын.


Q=19	C=9	SS=4	LS=9	PS=4	DC=0	LC=0	SD=0	BS=2	G0=11	G1=10	G2=6	DLID=az_RU	BODY=Нәјә ҝөрә Јеһованын Шаһидләри мүһарибәләрдә иштирак етмирләр? | Тез-тез верилән суаллар\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Боснија Валенсија Вјетнам Галисија дили Гренландија Данимарка Индонезија Исвеч Камбоҹа Конго Литва Македонија Малта Мјанма Непал Ниас Нидерланд Норвеч Раратонга Самоа Соломон Адалары пиҹини Таити Тонга Увеа Уелс Украјна Фарер Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан ассам африкаанс ашағы алман баса (Камерун) баск батак (тоба) башгырд бенгал бислама болгар булу везо венда га газах ган гарифуна гуарани гырғыз дигорон еве ермәни ермәни (гәрб) естон ефик зулу ибо иврит илок инҝилис исланд исоко испан италјан кабил кабре каннада каонде карен (сго) каталан качин кечуа (Ајакучо) кечуа (Боливија) кечуа (Куско) кикамба киконго кикујју кинјаруанда кирунди кисонге кисси кореја коса крио куангали куанјама ламба латыш лингала лози малагаси малај малајалам мам маратһ масатек (Хуаутла) маҹар менде михе монгол море нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгангела ндебеле ндебеле (Зимбабве) ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус сапотек (Истм) сапотек (Лачигуири) свати себуан сепеди серб серб (латын) сесуто (Лесото) сетсвана сингал словак словен соли сотсил суаһили тагалог таи тамил танкарана тараски татар таҹик тви телугу тетум (Дили) тзелтал тигре тлапанек ток-писин тотонак тохолабал тсонга тумбука түрк түркмән урду ујғур (кирил) фанте фарс фин франсыз хорват чех чибемба читонга читонга (Малави) чичева чол чуваш шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nЈеһованын Шаһидләри нөвбәти сәбәбләрә ҝөрә мүһарибәләрдә иштирак етмирләр:\nАллаһа итаәткарлыг. Мүгәддәс Китабда дејилир ки, Аллаһа ибадәт едәнләр «гылынҹларындан котан... дүзәлдәҹәк» вә «артыг дава етмәји өјрәнмәјәҹәк»ләр (Јешаја 2:4).\nИса Мәсиһин әмринә итаәткарлыг. Иса пејғәмбәр һәвари Петерә демишди: «Гылынҹыны гајтар гој гынына. Чүнки гылынҹ ҝөтүрән һәр кәс гылынҹдан өләҹәк» (Матта 26:52). Бунунла Иса ҝөстәрди ки, онун давамчылары әлләринә силаһ ҝөтүрмәјәҹәкләр.\nОнун әсил давамчылары бу дүнјанын сијаси ишләриндә битәрәф мөвге тутмагла «дүнјаја мәхсус олмамаг» әмринә риајәт едирләр (Јәһја 17:16). Онлар һәрби мүдахиләләрә гаршы етираз аксијалары кечирмирләр вә һәрби гүввәләрдә хидмәт етмәк истәјәнләрин гәрарына гарышмырлар.\nИнсанлара мәһәббәт. Иса Мәсиһ шаҝирдләринә бир-бирләрини севмәји әмр етмишди (Јәһја 13:34, 35). Онлар бир-бирләринә гәтијјән силаһ галдырмајан баҹы вә гардашлардан ибарәт бејнәлхалг гардашлыг тәшкил едәҹәкдиләр (1 Јәһја 3:10—12).\nЕркән мәсиһчиләрин нүмунәси. «Дин вә мүһарибә енсиклопедијасы»нда дејилир ки, «Исанын илк давамчылары мүһарибәләрдә иштирак етмәкдән вә һәрби хидмәтдән имтина едирдиләр», чүнки онлар бу кими әмәлләрин «Исанын дүшмәнләри севмәк әмринә зидд олдуғуну» анлајырдылар. Алман илаһијјатчысы Петер Мајнһолд Исанын бу давамчылары һагда буна бәнзәр сөзләр демишди: «Мәсиһчи вә әсҝәр бир-биринә зидд анлајыш иди».\nЈеһованын Шаһидләри ҹәмијјәтин фајдалы үзвләридирләр вә јашадыглары өлкә үчүн тәһлүкәли дејилләр. Ашағыда ҝәтирилән ајәләрә әсасланараг биз һакимијјәтә һөрмәт едирик:\n«Гој һәр кәс һөкумәтә табе олсун» (Ромалылара 13:1).\n«Падшаһа мәхсус шејләри падшаһа, Аллаһа мәхсус шејләри Аллаһа верин» (Матта 22:21).\nБуна ҝөрә дә биз ганунлара табе олур, верҝиләри вахтлы-вахтында өдәјир вә иҹтимаијјәтин рифаһы үчүн дөвләтин етдији һәр бир иши дәстәкләјирик.


Q=5	C=5	SS=3	LS=0	PS=0	DC=1	LC=0	SD=0	BS=0	G0=84	G1=42	G2=15	DLID=az_RU	BODY=СӘНҸӘ, Јеһованы ән чох севиндирән ушаг ким олуб? ~ Онун Оғлу Иса. Ҝәл ҝөрәк Исанын ҝөрдүјү һансы ишләр сәмави Атасыны севиндирирди.\nИсанын аиләсинин јашадығы јердән Јерусәлимә үч ҝүнә ҝедиб чатмаг олурду. Јерусәлимдә Јеһованын ҝөзәл мәбәди јерләширди. Иса мәбәди ‘Атамын еви’ адландырырды. О, аиләси илә бирликдә Пасха бајрамыны гејд етмәк үчүн һәр ил ора ҝедирди.\nБир дәфә Исанын аиләси Пасха бајрамындан сонра евә гајыдырды. Һәмин вахт Исанын 12 јашы вар иди. Ҹамаат ҝеҹәләмәк үчүн дајананда валидејнләри бир дә ҝөрдү ки, Иса нә гоһумларын арасындадыр, нә дә достларын. Буна ҝөрә дә Мәрјәмлә Јусиф Исаны тапмаг үчүн вахт итирмәдән Јерусәлимә ҝери гајытдылар. Сәнҹә, о, һарада иди? ~\nОнлар Исаны мәбәддә тапдылар. О, мүәллимләри динләјир вә онлара суал верирди. Өзү дә онларын бүтүн суалларына ҹаваб верирди. Исанын ҹаваблары һамыны һејрәтә салмышды. Инди баша дүшүрсән, нәјә ҝөрә Иса Аллаһы севиндирирди? ~\nМәрјәмлә Јусиф Исаны тапанда раһат нәфәс алдылар. Лакин Иса һеч нараһат дејилди. О билирди ки, мәбәд тәһлүкәсиз јердир. Буна ҝөрә дә сорушду: ‘Билмирдиниз ки, Мән Атамын евиндә олмалыјам?’ О билирди ки, мәбәд Аллаһын евидир вә бурада олмағы чох хошлајырды.\nБундан сонра, Мәрјәмлә Јусиф 12 јашлы Исаны ҝөтүрүб Назаретә ҝетдиләр. Сәнҹә, Исанын валидејнләринә гаршы мүнасибәти неҹә иди? ~ Мүгәддәс Китабда дејилир ки, Иса «онлара итаәт едирди». Сәнҹә, бу нә демәкдир? ~ Бу о демәкдир ки, Иса онлара гулаг асырды. Бәли, валидејнләри нә дејирдисә, Иса ону да едирди. О һәтта гујудан су ҝәтирмәк кими ев ишләрини белә јеринә јетирирди (Лука 2:41—52).\nИса балаҹа оланда Аллаһы неҹә севиндирмишди?\nБир фикир вер: Иса камил олса да, гејри-камил валидејнләринә гулаг асырды. Сәнҹә, бу, Аллаһы севиндирирди? ~ Сөзсүз. Чүнки Аллаһын Кәламында ушаглара дејилир: «Валидејнләринизә итаәт един» (Ефеслиләрә 6:1). Сән дә, Иса кими, валидејнләринә гулаг ассан, Аллаһ севинәҹәк.\nБундан башга, Јеһованы севиндирмәк үчүн Онун һаггында башгаларына даныша биләрсән. Амма бәзи адамлар дејирләр ки, балаҹа ушаглар башгаларына Аллаһ һаггында данышмамалыдырлар. Лакин ҹамаат балаҹа оғланлара мане олмаг истәјәндә Иса демишди ки, мәҝәр Мүгәддәс Јазылардан охумамысыныз: ‘Аллаһ кичик ушагларын ағзындан һәмд уҹалдаҹаг?’ (Матта 21:16). Буна ҝөрә дә әҝәр үрәјимиздән ҝәлирсә, һәр биримиз башгаларына Јеһова һаггында вә Онун неҹә ҝөзәл Аллаһ олдуғу барәдә даныша биләрик. Белә етмәклә биз Аллаһы севиндирәҹәјик.\nБашгаларына Аллаһ һаггында данышмаг үчүн биз Онун һаггында неҹә өјрәнә биләрик? ~ Мүгәддәс Китабы евдә өјрәнмәклә. Лакин Аллаһын халгынын јығышдығы јерә ҝедәндә Онун һаггында даһа чох өјрәнирик. Бәс Аллаһын халгыны неҹә таныја биләрик? ~\nИнсанлар өз јығынҹаг ҝөрүшләриндә нә илә мәшғул олурлар? Онлар Мүгәддәс Китабда дејиләнләри олдуғу кими өјрәдирләр? Ону охујуб, мүзакирә едирләр? Биз Аллаһы белә динләјә биләрик, дүздүр? ~ Һәмчинин мәсиһчи ҝөрүшләриндә биз Аллаһын сөзләрини ешидәҹәјимизи ҝөзләјирик, елә дејил? ~ Бәс әҝәр инсанлар десәләр ки, Мүгәддәс Китабын дедикләринә әсасән јашамаг лазым дејил, онда неҹә? Онлары Аллаһын халгы адландырмаг олар? ~\nБашга бир шеји дә нәзәрә алмаг лазымдыр. Мүгәддәс Китабда дејилир ки, Аллаһын халгы Онун адыны дашыјаҹаг (Һәвариләрин ишләри 15:14). Аллаһын ады Јеһова олдуғу үчүн биз онларын ибадәт етдији Аллаһын Јеһова олуб-олмадығыны соруша биләрик. Әҝәр јох десәләр, онда биләҹәјик ки, онлар Аллаһын халгы дејил. Һәмчинин Аллаһын халгы башгаларына Аллаһын Падшаһлығы һаггында данышмалыдыр. Онлар Аллаһын ганунларына риајәт етмәклә Ону севдикләрини ҝөстәрмәлидирләр (1 Јәһја 5:3).\nӘҝәр бүтүн бунлары едән адамлары таныјырсанса, онда Аллаһа ибадәт етмәк үчүн онларын ҝөрүшләринә ҝет. Бу ҝөрүшләрә диггәтлә гулаг асмаг вә верилән суаллара ҹаваб вермәк лазымдыр. Иса Аллаһын евиндә оланда мәһз белә етмишди. Сән дә белә етсән, Иса кими, Аллаһын үрәјини севиндирәҹәксән.\nБәс Мүгәддәс Китабда Аллаһы севиндирән башга һансы ушагларын ады чәкилир? ~ Онлардан бири Тимотејдир. О, бизим үчүн ҝөзәл нүмунәдир. Онун атасы Јеһоваја инанмырды. Анасы Евники вә нәнәси Лоида исә инанырдылар. Тимотеј онлара гулаг асыр вә Јеһова һаггында өјрәнирди.\nАтасы Јеһоваја инанмаса да, Тимотејә нә етмәк әзминдә иди?\nТимотеј бөјүјәндә һәвари Павел онун јашадығы шәһәрә ҝәлди. О ҝөрдү ки, Тимотеј Јеһоваја хидмәт етмәк истәјилә алышыб јаныр. Буна ҝөрә дә Аллаһа даһа чох хидмәт етмәси үчүн Тимотеји өзү илә апарды. Онлар ҝетдикләри һәр јердә инсанлара Аллаһын Падшаһлығы вә Иса һаггында данышырдылар (Һәвариләрин ишләри 16:1—5; 2 Тимотејә 1:5; 3:14, 15).\nБәс ҝөрәсән Аллаһын үрәјини севиндирән јалныз оғланлар олуб? ~ Хејр, бу һеч дә белә дејил. Ҝәл кичик исраилли гызын нүмунәсинә бахаг. Онун јашадығы дөврдә Сурија илә Исраил бир-биринә дүшмән иди. Бир дәфә суријалылар исраиллиләрлә дөјүшүб бу кичик гызы әсир апардылар. Ону Нааман адлы орду башчысынын евинә ҝөндәрдиләр. Орада о, Нааманын арвадынын гуллугчусу олду.\nНааман ҹүзам хәстәлијинә тутулмушду. Һәкимләрин һеч бири она көмәк едә билмирди. Лакин бу кичик исраилли гыз инанырды ки, Аллаһын хүсуси хидмәтчиси, јәни пејғәмбәр Наамана көмәк едә биләр. Сөзсүз ки, нә Нааман, нә дә онун арвады Јеһоваја ибадәт етмирди. Бәс балаҹа гыз билдикләрини онлара демәли иди? Сән олсајдын, нә едәрдин? ~\nБу кичик исраилли гыз Јеһованын үрәјини неҹә севиндирди?\nКичик гыз деди: ‘Каш ки, Нааман Јеһованын Исраилдәки пејғәмбәринин јанына ҝедәјди. Онда ҹүзам хәстәлијиндән сағаларды’. Нааман гызын дедикләринә гулаг асды вә Јеһованын пејғәмбәринин јанына ҝетди. Пејғәмбәрин дедикләрини етди вә сағалмаз хәстәликдән шәфа тапды. Бундан сонра Нааман һәгиги Аллаһа ибадәт етмәјә башлады (2 Падшаһлар 5:1—15).\nБәс сән һәмин балаҹа гыз кими кимәсә Јеһова вә Онун едә билдији ишләр һагда өјрәнмәјә көмәк етмәк истәјәрдин? ~ Бу ишдә кимә көмәк едә биләрсән? ~ Әлбәттә, әввәлҹә һәмин инсанлар көмәјә еһтијаҹлары олмадығыны дүшүнә биләрләр. Лакин сән онлара Јеһованын етдији јахшы шејләр һаггында даныша биләрсән. Бәлкә дә онлар гулаг асаҹаглар. Әмин ол ки, бу, Аллаһы севиндирәҹәк.\nНөвбәти ајәләр ушаглары Јеһоваја севинҹлә хидмәт етмәјә һәвәсләндирә биләр: Мәзмур 122:1; 148:12, 13; Ваиз 12:1; 1 Тимотејә 4:12 вә Ибраниләрә 10:23—25.


Q=6	C=1	SS=1	LS=2	PS=2	DC=1	LC=0	SD=0	BS=3	G0=51	G1=47	G2=26	DLID=az_RU	BODY=Мөвзу: Ширинлик, төвбә едән ҝүнаһкарлар, Бејтзата һовузу | Тәлим\nМүбаһисәләри мәһәббәтлә јолуна гојун\n«Ҝедин вә бүтүн халгларын ичиндә шаҝирд һазырлајын»\nГәрарларынызы неҹә верирсиниз?\nМүгәддәс Китаб һәлә дә сизи дәјишир?\nЈеһованын сүфрәсиндәки һәр тәамы дадын\nFROM OUR ARCHIVES «Бу иш кимә һәвалә олунуб?»\nҜөзәтчи гүлләси (тәлим нәшри) | мај 2016\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Непал Нидерланд Ниҝериа пиҹини Норвеч Самоа Соломон Адалары пиҹини Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара баса (Камерун) бенгал бикол болгар булу варај волајта ган гуарани гуҹарат гырғыз дхолуо ермәни естон ефик ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар монгол ндебеле (Зимбабве) окпе оромо осетин пангасинан папјаменто (Күрасао) полјак португал пәнҹаб румын рус санго сапотек (Истм) себуан сена серб серб (латын) сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсва тумбука түрк түркмән урду фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү һауса һилигајнон һинд һири-моту әрәб өзбәк\nМәсиһиләр дөвләт ишчиләринә мүраҹиәт едәндә Мүгәддәс Китаба әсасланан виҹданларына ујғун давранмалыдырлар\nМәсиһиләр һөкумәт ишчиләринә ширинлик вермәјин мүнасиб олуб-олмадығыны неҹә мүәјјән едә биләр?\nБу заман бир сыра амилләри нәзәрә алмаг лазымдыр. Мәсиһиләр дүрүст олмалыдырлар. Онлар Јеһованын ганунларына зидд ҝетмәдији тәгдирдә өлкәнин ганунларына табе олмалыдыр (Мәт. 22:21; Ром. 13:1, 2; Ибр. 13:18). Бундан башга, мәсиһиләр јашадыглары јердәки адәт-әнәнәләрә вә бахышлара һөрмәтлә јанашмаға, башгаларыны өзләрини севдикләри кими севмәјә чалышырлар (Мәт. 22:39; Ром. 12:17, 18; 1 Салон. 4:11, 12). Бу принсипләрдән ирәли ҝәләрәк, дүнјанын мүхтәлиф јерләриндә јашајан мәсиһиләрин ширинлик вермәјә мүнасибәти фәргли ола биләр.\nБир чох јерләрдә вәтәндашын һүгугу чатан шеји әлдә етмәси үчүн дөвләт ишчисинә һеч нә вермәк тәләб олунмур. Дөвләт ишчиләри иҹра етдикләри хидмәтләрә ҝөрә һөкумәтдән мааш алыр. Онлар ҝөрдүкләри ишин мүгабилиндә өз мәваҹибләриндән әлавә олараг һеч нә тәләб етмирләр, нә дә уммурлар. Бир чох өлкәләрдә дөвләт ишчиләринин ҝөрдүкләри рәсми ишин мүгабилиндә нәсә тәләб етмәси, јахуд алмасы гејри-ганунидир, бахмајараг ки, онлар ширинликсиз дә өз ишләрини там гануни шәкилдә иҹра едәрдиләр. Бу ҹүр ширинлик, һәтта рәсми ишин нәтиҹәсини дәјишмәсә белә, рүшвәт һесаб олунур. Белә өлкәләрә ҝәлдикдә, мәсиһинин дөвләт ишчисинә ширинлик вермәсинин дүзҝүн олуб-олмадығыны мүзакирәјә чыхармаға һеч лүзум да јохдур. Бу ҹүр ширинлик бирмәналы шәкилдә дүзҝүн дејил.\nАнҹаг бәзи өлкәләрдә белә ганунлар јохдур, ја да олса да, онлара ҹидди шәкилдә риајәт олунмур. Белә олан һалда һөкумәт ишчиләри өз ишләрини виҹданла јеринә јетирмирләр. Бәзи өлкәләрдә дөвләт ишчиләри өз мөвгеләриндән суи-истифадә едирләр. Онлар хидмәт етмәли олдуглары адамлардан пул вә ја башга шеј тәләб едирләр. Ширинлик алмамыш һеч нә етмәк истәмирләр. Мәсәлән, никаһы рәсмиләшдирән, гануни ҝәлир верҝиси өдәјән, тикинтијә иҹазә алан вә саир иш үчүн мүраҹиәт едән кәсләрдән ширинлик истәнилир. Ширинлик вермәјәндә дөвләт ишчиси вәтәндашын ганунла һүгугу чатан иши чәтинә салыр, бәзи һалларда исә үмумијјәтлә ишини дүзәлтмир. Һәтта мәлумата ҝөрә, бир өлкәдә фөвгәладә һаллар баш вердикдә јанғынсөндүрәнләр әввәлҹә бөјүк мәбләғдә пул алмајынҹа јанғыны сөндүрмүрләр.\nБәзән ганунла һүгугу чатан хидмәти әлдә етмәк үчүн миннәтдарлыг әламәти олараг кичик ширинлик вермәк лазым ҝәлә биләр\nБу ҹүр шејләрин ҝениш јајылдығы өлкәләрдә бәзиләри фикирләшир ки, ширинлик вермәсән ишин дүзәлмәјәҹәк. Белә вәзијјәтләрдә мәсиһи ширинлијә гануни ишә ҝөрә тәләб олунан әлавә өдәниш кими баха биләр. Рүшвәтин ади һал олдуғу мүһитдә мәсиһи еһтијатлы олмалыдыр ки, онун ҝөзүндә Аллаһа мәгбул оланла олмајан арасындакы сәрһәд позулмасын. Бир вар ки, ширинлик вериб гануни шәкилдә һүгугун чатан бир шеји әлдә едәсән, бир дә вар ки, ганунсуз бир шеји әлдә етмәјә чалышасан. Бунлар тамамилә фәргли шејләрдир. Рүшвәтхорлуғун баш алыб ҝетдији јерләрдә бәзиләри һүгуглары чатмајан шеји әлдә етмәк үчүн мәмура «ширинлик» верир, јахуд әдаләтлә кәсилән ҹәримәдән јајынмаг үчүн полисә, дөвләт мүфәттишинә «ширинлик» тәклиф едирләр. Лакин белә «ширинлији» алыб виҹданыны ләкәләмәк дүзҝүн олмадығы кими, кимәсә «ширинлик» вериб онун виҹданыны ләкәләмәк дә дүзҝүн олмазды. Бунларын һәр икисиндә әдаләт тапдаланыр (Чых. 23:8; Ган. 16:19; Мәс. 17:23).\nӘксәр јеткин мәсиһиләрин Мүгәддәс Китаб әсасында тәрбијә едилмиш виҹданы јол вермир ки, ширинлик тәләб едән мәмура нәсә версинләр. Онлар дүшүнүрләр ки, белә етмәклә рүшвәтхорлуға ҝөз јумурлар вә ја онун јајылмасында иштирак едирләр. Буна ҝөрә дә онлар үмумијјәтлә ширинлик вермирләр.\nЈеткин мәсиһиләр баша дүшүрләр ки, ганунсуз иш үчүн ширинлик вермәк рүшвәтә бәрабәр ола биләр. Лакин јерли шәраитдән вә бахышлардан ирәли ҝәләрәк бәзи мәсиһиләр гануни хидмәтләри әлдә етмәк үчүн вә ја иши ганунсуз шәкилдә јубандырмасынлар дејә, кичик ширинлик верә биләрләр. Јахуд дөвләт хәстәханасында пулсуз мүалиҹә алдыгдан сонра бәзи мәсиһиләр миннәтдарлыг олараг һәкимләрә вә тибб баҹыларына ширинлик верирләр. Онлар буну мүалиҹәдән габаг јох, сонра верирләр ки, ширинлик рүшвәт характери дашымасын, јахуд елә чыхмасын ки, һәкимләрин хүсуси диггәт ҝөстәрмәси үчүн онлара пул верирләр.\nБүтүн өлкәләрдәки һәр вәзијјәти мүзакирә етмәк мүмкүн дејил. Буна ҝөрә дә јерли шәраитдән асылы олмајараг, мәсиһиләр елә гәрар вермәлидирләр ки, виҹданлары тәмиз галсын (Ром. 14:1—6). Онлар ганунсуз ишләрдән узаг дурмалыдырлар (Ром. 13:1—7). Јеһованын адыны бәднам етмәмәли вә һеч кими бүдрәтмәмәлидирләр (Мәт. 6:9; 1 Кор. 10:32). Онларын гәрарларында инсанлара мәһәббәт әкс олунмалыдыр (Марк 12:31).\nЈығынҹагда киминсә бәрпа олундуғу елан олунанда јығынҹаг үзвләри севинҹини неҹә ифадә едә биләр?\n«Луканын јаздығы Мүждә»нин 15-ҹи фәслиндә Иса сүрүсүндә 100 гојуну олан бир киши һагда мәсәл чәкир. Гојунлардан бири итәндә киши 99 гојунуну чөлдә гојур вә итмиш гојуну тапана кими ҝедиб ону ахтарыр. Иса мәсәлә белә давам едир: «Ону тапанда чијнинә гојуб севинә-севинә евинә гајыдар, гонум-гоншуну чағырыб дејәрди: “Мәнимлә бирҝә севинин, чүнки итмиш гојунуму тапмышам”». Иса мәсәлә бу сөзләрлә јекун вурур: «Буну билин ки, ҝөјдә төвбә едән бир ҝүнаһкардан өтрү төвбәјә еһтијаҹы олмајан дохсан доггуз салеһдән даһа чох севинәҹәкләр» (Лука 15:4—7).\nКонтексдән ҝөрүнүр ки, Иса бу сөзләри мирзәләрин вә фәрисиләрин дүшүнҹә тәрзини дүзәлтмәк үчүн демишди. Онлар Исаны верҝијығанларла вә ҝүнаһлыларла отуруб-дурдуғуна ҝөрә гынајырдылар (Лука 15:1—3). Иса вурғуламышды ки, ҝүнаһкар төвбә едәндә ҝөјдә бөјүк севинҹ јашаныр. Биз соруша биләрик: «Әҝәр ҝүнаһкар төвбә едәндә, пис јолдан дөнүб дүз јола гајыданда ҝөјдә севинҹ јашанырса, јердә дә һамы севинмәмәлидир?» (Ибр. 12:13).\nКимсә јығынҹагда бәрпа олунанда биздә севинмәјә әсас олур. Һәмин адам бундан сонра да Аллаһын гаршысында нөгсансызлығыны горумалыдыр. Анҹаг бәрпа олунмаг үчүн о төвбә етмәли иди вә биз онун төвбә етдијинә ҝөрә чох севинирик. Буна ҝөрә дә ағсаггаллар онун бәрпа олундуғуну елан едәндә аудиторија әҝәр истәјирсә, ләјагәтли шәкилдә алгышлаја биләр.\nЈерусәлимдәки Бејтзата һовузунун сујуну нә чалхаландырырды?\nИсанын ҝүнләриндә Јерусәлимин сакинләри дүшүнүрдү ки, Бејтзата һовузу сују чалхалананда адамы сағалдыр (Јәһ. 5:1—7). Буна ҝөрә дә шәфа тапмаг истәјән адамлар һәмин јерә топлашырдылар.\nАлимләрин фикринҹә, јәһудиләр бу һовузда пакланырдылар. Бу һовуз она битишик олан су анбарынын сују илә долдурулурду. Һәмин әразидә апарылан тәдгигатлар ҝөстәрир ки, һовузла су анбары бир-бириндән бәндлә ајрылмышды. Бәндин гапысыны ачырдылар ки, су анбарындан һовузун дибинә канал васитәсилә су ахсын. Белә һалларда су ахыны һовуздакы сујун сәтһини чалхалајырды.\nМараглыдыр ки, мәләјин сују чалхаладығы јазылан Јәһја 5:4 ајәси мөтәбәр сајылан гәдим јунан әлјазмаларында, мәсәлән, IV әсрә аид олан Синај кодексиндә јохдур. Бејтзата һовузунун јанында Иса 38 ил хәстә олан кишини сағалтмышды. Киши һеч һовуза ҝирмәмиш дәрһал шәфа тапмышды.\nОхуҹуларын суаллары. Мај 2016\nҜӨЗӘТЧИ ГҮЛЛӘСИ (ТӘЛИМ НӘШРИ) мај 2016\nОхуҹуларын суаллары — март 2018\nОхуҹуларын суаллары—декабр 2017\nОхуҹуларын суаллары — декабр 2017


Q=13	C=13	SS=0	LS=0	PS=1	DC=0	LC=0	SD=0	BS=2	G0=58	G1=45	G2=20	DLID=az_RU	BODY=TolishPress.org - ОЗОДИ ИJЭН ТАРС\nГлавная : Интервью / Заявление : ОЗОДИ ИJЭН ТАРС\nОЗОДИ ИJЭН ТАРС\nФәхрәддин Әб on 20 Апрель, 2018 18:54:54 | 1381 раз прочтено\n(всего 530 голосов)\nОЗОДИ ИЈӘН ТАРС\nКонҹо озоди һестебу, тарс һесте әјо! Чыми, камику, дыглә сәбәбыш һесте. Иминәни, озоди бә даст вардеј чанә гонән быбо, чәј нығо дој бәсә бәјсән гон ијән чәтине! Бәшәри тарыхәдә чандә гылә нымунон һестин ки, бәштә озоди рәсә хәлғон пешы огәтешон зынәни әв. Озодә хәлғон ијән чәвон довләтон һар вахти ыштә озоди гин кардејку тарсејдән! Есәтнә глобалә дынјоәдә ым мәсәлә тикәјән актуале. Чумчыко есә һәм гәдә довләтон, һәмән һәтто јолә довләтонән гыләј чәши окә-викәдә гин бәзнен карде ыштә озоди! Әве вотејдән ки, озоди бә даст варде һостоне, әмма әј нығо дој чәтине!\nДыминәни, ә тарс банде бә мәсулијәти. Чумчыко озоди һәмән јолә мәсулијәт тәләб кардејдә. Әве ғулон ијән нокон, чыми-чәј кәшәдә жијә одәмон ијән хәлғон һәммәјсә веј тарсејдән озодику! Чумчыко ә шәхсон ијән хәлғон һич хәбәшонән ни, озоди чиче? Әвон веј вахте пемужијән бә табејәти, бычыми-бәчәј сәрәнҹомон ијәнә асбардон бә вырә росније. Жәләвонә одәм һич мәсулијәт һисс кардејдәни бәштә әмәлон горәнә. Чумчыко әв әнҹәх иҹро кардејдә. Бы вахти чәј мәсулијәт әнҹәх һәмон сәрәнҹоми ијән асбарди бә вырә росније кејфијәтәдә ијән формәдә бејдә. Мәсәлән, әғә вотејдә, искани чај быдә бәмы. Бы коәдә че нокә мәсулијәт бәвәдәј ки, әв чанә рә ијән де кејфијәти, һәмән де сәлеғә бә вырә бәросне чәј сәрәнҹоми. Әмма чә чај бәчәј әғә ҹони хәјыш бәбе ја зијон, јәне чә ғәрори ыштәни мәсулијәт әғә гијәдә мандејдә, чәј һич аидијотыш бејдәни бә нокә!\nЧыјо жыго мәлум бејдә ки, бо нокә озоди гыләј јоләә дарде, бәлоје! Чумчыко озодә инсон һәм ғәрори ыштән ғәбул кардејдә, һәмән ыштән әј иҹро кардејдә ја әј иҹро дојдә карде бә ҹо кәсон. Јәне һәмә һолонәдә мәсулијәти әв ыштән кәшејдә! Һич вахти озод ныбыә, әнҹәх чыми-чәј сәрәнҹомон бә вырә роснијә одәмиро чымисә гонә ко әзыни бе! Мылхәс, озодә одәм ыштән кардејдә һар кој, ыштән чәј мәсулијәти кәшејдә, әмма ғул ијән нокә чыми-чәј вотәј кардејдән, әве мәсулијәт чиче, зынејдәнин!\nХәлғонән жәгон. Нәзәр сәғандәмон бә навконә Сәвети хәлғон, лап һежо бә Озобижонәдә жијә хәлғон. Һафто сорбе ым хәлғон пемужијәбин ки, ғәророн һәммәј омејдән Москвәо бә Боку, ијо ныштә һукмәтән әвони асбардедә бә жинә лынгонәдә ныштә мәмурон, әвонән тәшкил кардејдән чә ғәрори иҹро. Сәвети вахтәдә хәлғон пештыпурбин ки, “Москвә һесте”! Әве, чәвон гыләј ишкил бә мијон бешеәдә, әвон шикат әкәјн бә Москвә, чәјо одәмон әвојн ја чәјо асбардин бә Боку, демијән һәлл әби һәмон мәсәлә.\nВеј одәмон есә сә арыштејдән ки, бочи Сәвети Иттыфоғику есијә тожә мәмләкәтон һич гыләјнијәдә нормал довләт ијән һукмәт ни? Чыми һәммәјсә јолә сәбәби нәвеј лозиме һежо бә озоди ијән мәсулијәти мәсәләдә. Чумчыко ә хәлғон вејни зынејдәнин ки, довләти чокнә сохтејдән, әј чокнә идорә кардејдән, һукмәти чокнә выжнејдән, чокнә әј дәгиш кардејдән, чокнә нәзорәт кардеј лозиме бә һукмәти? Әвон чандә дасорон дыләдә пемужијән ки, чәвон довләтән, һукмәтән “осмоно” егынијә боәвон, чәвонку һич хәбә сәкәсән быәни бы мәсәләдә! Бәчәвон һич ағылән омејдәни ки, бәпе әвон ыштән дастбәдаст быдән, бысохтын ыштә довләти, бывыжнын ыштә һукмәти! Бы тожә довләтонәдә һукмәти де ҹурбәҹурә роон ијән чәмон бә даст сә одәмон ки һестин, әвонән истифодә кардејдән жыго вәзјәтику, чичышон пијејдә, әјән кардејдән де мәхлоғи! Бы бәдбәхтә мәхлоғи һич ағылән омејдәни ки, әвон әнҹәх ыштән бәзнен дәгиш карде ыштә һукмәти! Чәвон һәлән нокә ијән ғули һоләдә манде сыбут кардә гыләјән дәлил бымәдәј ки, әвон есә шикат кардејдән бә президенти ја бәчәј жени ки, шымә боән, чәмә фылон ишкили һәлл быкән! Ым бәдбәхтон һич зынешонән пијејдәни ки, чә ишкилон сәбәбкорон һежо ә президент ијән чәј жен ыштәнин!\nБы вырәдә омејдәм чәмә толышә хәлғи сәпе! Дыса сорисә веје ки, чәмә хәлғи гиныш кардә ыштә милли довләт, жијә чыми-чәј кәшәдә! Тәғрибән са сор Русијә империјә тәркибәдә, мандә са соријән ССРИ тәркибәдә! Пешынә 27 соријән толышон жијејдән песохтә Озобижони республикә тәркибәдә. Бы дыса сори дыләдә чәмә хәлғ анә пемужијә бә нокәти ки, гырд јодош бекардә че озоди тәм! Бомы чанә гонән быбо, бывотым ки, чәмә толышон вејни зынејдәни, һич зынешонән пијејдәни ки, озоди чиче, әв чокнә бејдә, бочи әмә пијејдәмоне ки, чәмә хәлғ озод быбу? Чә мандә толышонән и поә, мәвужи, зынејдә озоди чиче, әмма әјән зынејдә ки, озоди быә вырәдә мәсулијәт һесте, әве пијејдәшни ки, чәмә хәлғ озод быбу, чумчыко бәвәдә әвон бәпе ыштән ғәрор быдән, чәј мәсулијәтијән ыштән быкәшын! Чумчыко бо жәләвонон ҹо хәлғи кәшәдә жије веј роһате! Јәғын фикон доә Јутубәдә бә гыләј видео-чәхи. Әјо Илһам Әлијеви тобјә шоткомә кардејдә чәј чоминә президентәти, әмма ҹәми дыкәс рахс кардејдә мијонәдә, әвон дыјнәнән толышин – Һади Рәҹәблије ијән Һусејнбалә Мирәләмов! Чәвон кардә рахс че әсыл ғулон ијән нокон кардә рахсе! Чәвон рахс карде сәбәбән әве ки, әвон һәммәјсә веј шојво кардејдән ки, жыгошән мәсулијәт чиче нибәзнен, әнҹәх ҹо кәсон доә сәрәнҹомон, чәвон ғәбул кардә ғәророн иҹро бәкарден! Әвон тарсејдән озод бејку!\nБы вырәдә омејдәм ыштә әсыл мәтләби сәпе. Гирәм әмә пијејдәмонбу, озод быбу чәмә хәлғ, бәпе, иминәни, сәроснәмон бәштә хәлғи, иминә нубәдә бәчәмә ҹывонон ки, озоди чиче, бочи әв лозиме бәчәмә хәлғи ијән бә һар гылә толыши? Дыминәни, ә мәсулијәти тарси бәпе бекәмон ыштә хәлғи ҹоно! Чумчыко тарсоә хәлғ озод әзыни бе, озоди һич дамејдәни бә жәго хәлғи! Тарсоә хәлғи озод кардејән һич мәнош ни, чумчыко әв нығо дој әзыни ыштә озоди, манг, сор, дасор дәбәварде, әв гин бәкарде ыштә озоди, ижән бәше дәбәмускије бә ҹо хәлғи согнә! Јәне вотем пијејдә ки, ҹо гыләј довләт бәзне озод карде гыләј хәлғи, әмма ә хәлғ ыштән огәте әзыни әј! Чыми ән чокә нымунә Озобижони тырконин! Хариҹи ғыввон озодышон кардә әвон, довләтышон сохтә боәвон, әмма әвон тосә ымружнә ружи и саатән ныштәнин чә довләти сәдә! Чумчыко ғуләти, нокәти чәвон хунәдәј! Әвон пемужијән ки, һежо ҹо хәлғон ијән ғыввон идорә быкән әвони! Әве һежо бәшмә вотејдәм ки, чы довләти охојыш ни, әв рә-ди мәһв быәнине, бәбејән! Чә хәлғи ыштә сәбәсожә довләтыш әзыни бе, әв һежо бәпе ҹо довләти тәркибәдә быжијы! Чумчыко ә хәлғ һич вахти озод быәни, озодәти чиче, зынејдәни, мәсулијәт чиче, зынејдәни, озоди дамејдәни бәј, әв бо озод жије омәни бә дынјо дим!\nБыдә чәмә толышон чок-чоки дијә быкән бә тыркон, панд быгәтын: Әмәнән бәнә бәвон ја бәпе һежо тарси дыләдә жијәнинимон, чыми-чәј навәдә нокә быәнинимон, јаанки ыштә милли-озоди ҹанги де зәфәри бә сә роснијәнинимон, ыштә сәбәсожә довләт Толышстони сохтәнинимон! Ҹо ромон ни!